title: Kevin Michael Richardson

text: Richardson päätyi uransa alku vaiheessa vuonna 1992 tekemään enemmän äänityötä animaatioihin ja televisiomainoksiin, sekä elokuvien trailereihin. Hän on siitä lähtien tehnyt lukuisia rooleja piirrettyihin, kuten "Batman of the Futureen", "Buzz Lightyear of Star Commandiin", "Samurai Jackiin", "Villit Marjaset – elokuvaan", "iin", "Teen Titansiin", "Kim Possibleen", "The Batmaniin", "Jake Long – amerikkalainen lohikäärmeeseen" ja "Class of 3000:n". Richardson teki myös pitkään useita sivurooleja "Family Guyhin" vuosina 1999–2010. Sittemmin hän sai isomman roolin "The Cleveland Show" -animaatiosarjasta, joka oli myös Seth MacFarlanen luoma "Family Guyn" tapaan.


title: Kevin Michael Richardson

text: Matalan äänensä myötä hän on usein saanut konnien rooleja, kuten Gantu ("Lilo ja Stitch"), Tartarus ("Halo 2"), Jokeri ("Batman"), Sarevok ("Baldur's Gate") ja Goro ("Mortal Kombat"). Jokerin roolissa Richardson oli vuosina 2004–2008 ja kertoi luoneensa hahmolle Jiminy Glick ja Hannibal Lecter hahmojen pohjalta äänen. Richardson on ollut Silppurin äänenä vuodesta 2012 lähtien "Teini-ikäiset mutanttininjakilpikonnat" -sarjassa.


title: Kevin Michael Richardson

text: Richardson on myös ääninäytellyt noin 70 konsolipelissä, kuten "Kingdom Hearts II", "Metal Gear Solid 2" ja "".


title: Kevin Michael Richardson

text: Richardson harrastaa vapaa-ajallaan videopelien pelaamista, kuten Halo 2. Hän omistaa Xbox ja PlayStation 3 pelikonsolit.


title: Hankkijan Tanu

text: Hankkijan Tanu on suomalainen tärkkelysperunalajike. Hankkijan Tanu jalostettiin jauhoiseksi ruokaperunaksi, mutta se on vakiintunut myöhemmin jauhoisiin perunoihin kuuluvaksi tärkkelysperunaksi. Sen tärkkelyspitoisuus on 16,5 prosenttia. Hankkijan Tanu on sopiva tärkkelysperunoiden kauden aloitusperunaksi elokuussa. Vasta syyskuussa Suomessa korjattuna muut Suomessa käytettävät tärkkelysperunat ovat satoisampia.


title: Posmo

text: Posmo on tanskalainen tärkkelysperunalajike.


title: Saturna

text: Saturna on alankomaalainen myöhäinen tärkkelysperunalajike, jota viljellään myös Suomessa.


title: Saturna

text: Lajikkeen jalostaja Agrico Holland mm. vie perunaa myös Ukrainaan. Saturna on yksi Ukrainassa viljeltävistä 43 perunalajikkeesta.


title: Ute

text: Ute on tärkkelysperunalajike.


title: Kardal

text: Kardal on talviperunaksi luokiteltu myöhäinen tärkkelysperunalajike.


title: Pavol Paška

text: Pavol Paška (23. helmikuuta 1958 Košice, Tšekkoslovakia – 6. huhtikuuta 2018 Košice, Slovakia) oli slovakialainen poliitikko. Hän oli parlamentin puhemies 2006–2010 ja 2012–2014. Hän edusti SMER - sociálna demokracia -puoluetta. Paška tuki vahvasti Kroatian EU-jäsenyyttä.


title: Pavol Paška

text: Pavol Paška kuoli 6. huhtikuuta 2018 saamaansa infarktiin synnyinkaupungissaan Košicessa.


title: Pax Americana

text: Pax Americana (Latinaksi: "Amerikan rauha" tai "amerikkalainen rauha") on termi, joka kuvaa toisen maailmansodan jälkeen vuodesta 1945 saakka länsimaissa vallinnutta verrattain rauhallista aikaa, jota kuvastaa myös Yhdysvaltojen hallitseva sotilaallinen ja taloudellinen asema. Se asettaa Yhdysvallat Rooman valtakuntaa vastaavaan sotilaalliseen ja diplomaattiseen rooliin (katso "Pax Romana"), brittiläisen imperiumin seuraajaksi. Pax Americanan aikana tärkeimpien länsimaiden kesken ei ole puhjennut aseellisia konflikteja, eikä ydinaseita ole käytetty, vaikka Yhdysvallat ja sen liittolaiset ovatkin osallistuneet erinäisiin paikallisiin sotiin kuten Korean, Vietnamin, Falklandin, Persianlahden, Afganistanin ja Irakin sotiin.


title: Pax Americana

text: Termiä "Pax Americana" käyttävät niin Yhdysvaltain ulkopolitiikan kannattajat kuin vastustajatkin, joten siihen liittyy erilaisia painotuksia riippuen asiayhteydestä. Esimerkiksi uuskonservatiivinen ajatushautomo Project for the New American Century käyttää termiä raportissaan "", mutta sitä ovat käyttäneet myös ne, jotka syyttävät Yhdysvaltain toimintaa supervaltana imperialistiseksi ja hyökkääväksi.


title: Pax Americana

text: "Pax Americana" on verrattavissa Rooman valtakunnassa vallinneeseen rauhan aikaan ("Pax Romana"). Molemmissa tapauksissa rauha tarkoittaa "suhteellista rauhaa", jolloin sotia kyllä käydään, mutta ne ovat verrattain pienimuotoisia eivätkä vaaranna hallitsevan valtion olemassaoloa tai asemaa teollisuuden, kaupankäynnin, maatalouden tai sotilaallisen voiman alueilla.


title: Pax Americana

text: Termi juontuu osittain Yhdysvaltain suorasta vaikutusvallasta, mutta myös amerikkalaisen taloudellisella ja diplomaattisella tuella toimivista kansainvälisistä instituutioista.


title: Pax Americana

text: Kun toinen maailmansota päättyi vuonna 1945, Yhdysvalloilla oli etulyöntiasema kaikkiin muihin teollisuusmaihin verrattuna. Se oli maailman ainoa ydinasevaltio, hallitsi puolta maailman teollisuustuotannosta, 80 prosenttia maailman kultavarannoista, maan infrastruktuuri oli säilynyt sodassa vahingoittumattomana ja sen asevoimat olivat ennennäkemättömän voimakkaat. Euroopan suurvaltojen kokemat infrastruktuurin, pääoman ja ihmishenkien menetykset olivat kova isku niin voittajien kuin häviäjienkin imperialismille.


title: Pax Americana

text: Sodan jälkeen Yhdysvallat investoi voimakkaasti Länsi-Euroopan ja Japanin jälleenrakennukseen esimerkiksi Marshall-avun kautta, mikä vahvisti sen taloudellista vaikutusvaltaa alueilla, joita se jo hallitsi sotilaallisesti. Tämä edesauttoi rautaesiripun laskeutumista ja kylmän sodan kehittymistä, kun länsiliittoutuneet ja Neuvostoliitto ryhtyivät kehittämään sodassa miehittämiään alueita omien taloudellisten näkemystensä mukaisesti. Yhdysvallat luopui perinteisestä isolationismistaan ja ryhtyi kehittämään kansainvälisiä instituutioita, jotka ylläpitäisivät sille suotuisaa maailmanjärjestystä. Näihin instituutioihin kuuluvat muun muassa Maailmanpankki, Nato, Maailman kauppajärjestön (WTO) edeltäjä GATT sekä YK, jonka turvallisuusneuvostossa pysyvillä jäsenvaltioilla on veto-oikeus.


title: Siaminkrokotiili

text: Siaminkrokotiili ("Crocodylus siamensis") on harvinainen krokotiililaji. Se elää Kaakkois-Aasiassa.


title: Siaminkrokotiili

text:
Siaminkrokotiili kasvaa yleensä alle 3 metriä pitkäksi, mutta joskus noin 4-metriseksi. Siaminkrokotiili muistuttaa paljon suokrokotiilia, ja nuoria yksilöitä on hyvin vaikea erottaa toisistaan. Aikuiset erottaa pään rakenteen perusteella. Aikuisten siaminkrokotiilien kuono on kapeampi ja silmien välissä on harjanne. Nahan suomut ovat melko pieniä. Hampaita on 64–66. Nuoret eläimet ovat rastelikuvioisia ja väri himmenee vanhetessa. Laji voi risteytyä suistokrokotiilin kanssa, joiksi yli 4-metrisiä yksilöitä on epäilty.
Laji tuli eläintieteilijöiden tietoon 1700-luvun lopulla, kun Thaimaassa liikkuneet ranskalaiset lähetyssaarnaajat tapasivat oudon näköisen krokotiilin, jonka kallon he veivät Eurooppaan tutkittavaksi.


title: Siaminkrokotiili

text:
Siaminkrokotiilia on tavattu ainakin viime aikoihin asti Bruneissa, Kambodžassa, Indonesian Borneossa ja Jaavassa, Laosissa, Myanmarissa, Thaimaassa, Vietnamissa ja Malesian Sarawakissa ja Sabahissa. Laji käynyt kaikkialla yhä harvinaisemmaksi ja levinneisyys on nykyään noin prosentti entisestä.
Siaminkrokotiili elää hitaasti virtaavissa makeissa vesistöissä, jollaisia ovat suot, järvet ja suojaisat joet. Mahdollisesti se pystyy elämään myös murtovesissä.


title: Siaminkrokotiili

text:
Siaminkrokotiilin elintavat tunnetaan erittäin huonosti, ja sen käyttäytymisestä luonnossa ei tiedetä juuri mitään. Sen tärkeintä ravintoa on kala, mutta se syö myös sammakkoeläimiä, matelijoita ja mahdollisesti pieniä nisäkkäitä ja haaskoja. Ihmisen kimppuun se saattaa hyökätä vain itsepuolustuksena.
Tiedot lajin lisääntymisestä perustuvat enimmäkseen vankeudessa elävistä krokotiileista. Muninnan tiedetään tapahtuvan sadekaudella touko-elokuussa. Pesä on kekomainen, ja naaras munii siihen 20–50 munaa. Naaras vartioi pesää poikasten kehittyessä. Munat hautuvat noin 80 päivää. Poikasten kuoriuduttua emo avaa pesän ja kantaa poikaset veteen. Poikaset ovat kuoriutuessaan hieman alle 25-senttisiä. Poikasten selkäpuoli on hyvin vaalea ja sitä koristavat täplät ja juovat. Lisääntymisikäisiksi ne tulevat vankeudessa noin 10-vuotiaina.
Siaminkrokotiili on nykyään äärimmäisen uhanalainen. Niitä arvellaan elävän luonnossa alle 5 000, mahdollisesti vain muutamia satoja. Syitä lajin vähenemiseen ovat salametsästys ja elinympäristön muutokset. Lihaa pidetään maukkaana ja sitä syödään etenkin Thaimaassa ja myös nahka on arvokas. Nykyään lajia tarhataan ahkerasti ja se lisääntyy helposti vankeudessa. Sen esiintymismaissa on lukuisia krokotiilifarmeja, joissa sitä kasvatetaan ruuaksi ja nahkakaupan tarpeisiin. Alustavia luontoonpalautussuunnitelmia on tehty jo Thaimaassa ja Vietnamissa. Tarhaaminen on myös kitkenyt hyvin salametsästystä, ja ehkä suurin nykyinen uhkatekijä on elinalueiden katoaminen. Tarhakantojen puhtautta uhkaa puolestaan risteytyminen suistokrokotiilin kanssa, jota tehdään paljon tarkoituksella, koska risteymien nahka on hyvälaatuista ja arvokasta. Laji elää joillain suojelualueilla. Lajin luultiin kadonneen Thaimaasta 1980-luvulla, mutta yllättäen laji löydettiin uudelleen vuonna 2001 Kaeng Krachanin kansallispuistosta maan länsiosasta. Siellä se saatiin tallennettua filmille liikkeeseen reagoivalla kameralla, kun Khao Ang Rue Nai Wildlife Sanctuary tutki alueen eläimistöä. Siaminkrokotiilin tilanne on pysytellyt viime aikoina vakaana.


title: Vuorela (Siilinjärvi)

text: Vuorela on Siilinjärven eteläisin osa, joka sijaitsee aivan Kuopion rajan tuntumassa. Kuopion pohjoisista kaupunginosista Vuorelan erottavat vain Kallansillat. Vuorela kasvaa jatkuvasti sinne rakennettavien uusien kerrostaloalueiden myötä. Vuorelassa on noin 2 800 asukasta (31.12.2004). Vuorelan kautta kulkevat valtatie 5 ja valtatie 9.


title: Vuorela (Siilinjärvi)

text: Vuorelasta on kotoisin muiden muassa poliitikko Jyrki Katainen ja jääkiekkoilijat Tuomas Kiiskinen, Tommi Jokinen ja Eetu Luostarinen.


title: Vuorela (Siilinjärvi)

text: Vuorelassa on kaksi päivittäistavarakauppaa: S-market ja K-Market. Vuorelassa on myös apteekki ja Teboil. Vuorelassa sijaitsevat Kylpylähotelli Kunnonpaikka, Vuorelan kirkko ja Vuorelan koulu, jossa opetetaan luokka-asteita 1–6. Koulussa on noin 300 oppilasta.


title: Vesijärvi (Siilinjärvi)

text:
Vesijärvi on Siilijärven asuinlähiö, joka sijaitsee noin kahden kilometrin päässä keskustasta länteen. Vesijärvellä sijaitsevat muun muassa Siilinjärven ortodoksinen kirkko, kioski ja Lujabetonin tehdas.
Vesijärven asuinrakentaminen koostuu omakoti- ja rivitaloista.


title: Vesijärvi (Siilinjärvi)

text: Vesijärvi rajoittuu pohjoisessa Kevättömään (järvi), idässä Kirkonmäkeen, lännessä Harjamäkeen ja etelässä kantatie 77:ään.


title: Vesijärvi (Siilinjärvi)

text: Vesijärvellä on jääkiekkokaukalo, jonka paikalliset nuoret omatoimisesti jäädyttävät, koska kunta ei sitä hoida. Suomalainen elektronista musiikkia esittävä yhtye Aavikko on kotoisin Vesijärveltä.


title: Suomen Siemenperunakeskus

text: Suomen Siemenperunakeskus Oy (SPK) on entinen valtion liikelaitos, joka muuttui syyskuussa 2002 osakeyhtiöksi. Suomessa säädettiin laki sertifioidusta eli virallisesti tarkastetusta siemenperunasta vuonna 1975, ja vuonna 1976 perustettiin siemenperunakeskus.


title: Suomen Siemenperunakeskus

text: Yhtiön toimialana on Suomessa yleisesti viljeltävien perunalajikkeiden terveen siemenaineiston ylläpito sekä tällaisten lajikkeiden perus- ja sertifioidun siemenen tuotanto ja markkinointi. Yhtiön kotipaikka on Tyrnävän kunta Pohjois-Pohjanmaalla, joka sijaitsee korkealaatuisen siemenperunan tuotantoalueella.


title: Suomen Siemenperunakeskus

text: Yhtiön tuotanto-ohjelmassa ovat tällä hetkellä seuraavat lajikkeet: Arielle, Bintje, Blue Congo, Ditta, Fambo, Fontane, Hankkijan Tanu, Hankkijan Timo, Idole, Kardal, Lady Claire, Lady Felicia, Matilda, Melody, Musica, Nicola, Pito, Posmo, Puikula, Rikea, Rosamunda, Saturna, Sieglinde (Siikli), Suvi, Tomppa, Van Gogh ja Velox.


title: Suomen Siemenperunakeskus

text: Yhtiön omistivat valtion osakkeiden myynnin jälkeen vuonna 2002: HG Vilper Oy (4 900 osaketta), Lapuan Peruna Oy (1 100 osaketta), Maa- ja metsätaloustuottajain Keskusliitto (900 osaketta), Ravintoraisio Oy (300 osaketta), Evijärven Peruna Oy (300 kpl), Järviseudun Peruna Oy (300 kpl) ja Suomen valtio (2 200 kpl).


title: Kiinteämaltoiset perunat

text: Kiinteämaltoiset perunalajikkeet sisältävät verrattain vähän tärkkelystä ja kestävät keitettäessä hyvin koossa. Näin ollen ne ovat tyypillisiä salaattiperunoita, koska keitettynäkin niitä on helppo pilkkoa tavalla, mitä yleisperunat tai ainakaan jauhoiset perunat eivät kestäisi.


title: Kiinteämaltoiset perunat

text: Kiinteämaltoisia perunalajikkeita Suomessa ovat Adora, Appell, Bintje, Fambo, Nicola, Ostara, Rocket, Siikli, Sini, Hankkijan Timo, Ukama, Velox ja Venla. Kiinteämaltoisten perunoiden pakkausten väri vähittäiskaupassa on vihreä. Kiinteämaltoisia lajikkeita käytetään yleensä keittoperunoina, koska ne eivät helposti hajoa keitettäessä, ja perunasalaattien tai muiden leikkuukestävyyttä vaativien perunaruokien tekoon.


title: Jauhoiset kiinteämaltoiset perunat

text: Jauhoiset kiinteämaltoiset perunat ovat kiinteämaltoisten ja jauhoisten perunoiden väliin jäävä perunaluokka, joiden tärkkelyspitoisuus on yleensä suurempi kuin kiinteämaltoisten mutta vähäisempi kuin yleisperunoiden.


title: Jauhoiset kiinteämaltoiset perunat

text: Suomessa jauhoisia kiinteämaltoisia perunoita ovat:


title: Yleisperunat

text: Yleisperunat ovat perunoita, joiden tärkkelyspitoisuus on keskinkertainen verrattuna kiinteämaltoisiin ja jauhoisiin perunoihin. Ne pysyvät kohtalaisen hyvin koossa keitettäessä, paremmin kuin jauhoiset perunat.


title: Yleisperunat

text: Yleisperunoita Suomessa ovat Asterix (Pohjoisen Kantaperuna), Bellona (Ravintoraisio), Idole (Kesko/Agrico), Matilda (Kesko/Svalöf Weibull ja Sabina (Kesko/Svalöf Weibull). Yleisperunoiden pakkauksissa olevan täplän väri vähittäiskaupassa on keltainen. Muita yleisperunoita ovat aikainen talviperuna Sabina.


title: Jauhoiset yleisperunat

text: Jauhoiset yleisperunat kuuluvat yleisperunoiden ja jauhoisten perunoiden väliin. Ne ovat tyypillisiä paistosperunoita, jotka pysyvät koossa paremmin kuin jauhoiset perunat.


title: Jauhoiset yleisperunat

text: Yleis- ja jauhoperunoihin kuuluvat Amazone (Kesko/Agrico), Fontane (Kesko), Lady Claire (Siemenperunakeskus), Melody (Siemenperunakeskus), Van Gogh (Pohjoisen Kantaperuna) ja Rosamunda.


title: Jauhoiset perunat

text: Jauhoiset perunat sisältävät runsaasti tärkkelystä eivätkä siksi pysy hyvin koossa keitettäessä. Tämän vuoksi niitä ei käytetä salaattiperunoina kiinteämaltoisten perunoiden tapaan eikä keittoperunoina yleisperunoiden tapaan. Jauhoiset perunat soveltuvat hyvin soseperunoiksi ja lusikalla syötäviksi uuniperunoiksi, koska ovat pehmeitä kypsyttyään uunissa. Jauhoisia perunoita tärkkelyspitoisempia ovat tärkkelysperunat, joita viljellään teollisiin tarkoituksiin.


title: Jauhoiset perunat

text: Suomessa jauhoisia perunoita ovat Pito (Boreal Kasvinjalostus/Siemenperunakeskus), Puikula (Siemenperunakeskus), Rosamunda (Kesko), Suvi (Boreal Kasvinjalostus) ja Blue Congo (Siemenperunakeskus). Jauhoisten perunoiden pakkauksissa olevan täplän väri vähittäiskaupassa on punainen. Jauhoisia perunoita käytetään perunasoseena ja uuniperunoina.


title: Lance Henriksen

text: Lance James Henriksen (s. 5. toukokuuta 1940 New York) on yhdysvaltalainen näyttelijä, jonka tunnetuimpiin rooleihin kuuluvat androidi Bishop kahdessa "Alien"-elokuvassa ja Frank Black televisiosarjassa "Millennium".


title: Lance Henriksen

text: Henriksen syntyi köyhään perheeseen Manhattanilla. Hänen isänsä oli norjalainen merimies, joka vietti suurimman osansa elämästään merillä. Hänen vanhempansa erosivat hänen ollessaan kahden vanha. Henriksenin nuoruus oli vaikea, hän jätti koulunsa kesken ja lähti kotoaan 12-vuotiaana. Hän opetteli lukemaan vasta 30-vuotiaana opiskelemalla elokuvakäsikirjoituksia. Hän valmistui The Actors Studiosta 1970-luvulla.


title: Lance Henriksen

text: Henriksen alkoi näytellä Off Broadwayn teattereissa ja hänen ensimmäinen elokuvaroolinsa oli filmissä "It Ain't Easy" vuonna 1972. Hänellä oli sivurooleja merkittävissä elokuvissa kuten Sidney Lumetin "Hikinen iltapäivä" (1975), Steven Spielbergin "Kolmannen asteen yhteys" (1977) ja Don Taylorin "Kirous" (1978). Elokuvassa "Valiojoukko" (1983) hän näytteli astronautti Walter Schirraa.


title: Lance Henriksen

text: Kun James Cameron käsikirjoitti elokuvaansa "Terminator – tuhoaja" (1984), hän oli alun perin ajatellut Henriksenia nimirooliin. Lopulta kuuluisa rooli meni kuitenkin Arnold Schwarzeneggerille. Henriksen kylläkin näytteli elokuvassa, mutta vain etsivä Hal Vukovichin sivuroolissa. Lance Henriksen tunnetaan ehkä parhaiten androidi Bishopin roolista elokuvissa "Aliens – paluu" (1986) ja "Alien³" (1992). Tähän hahmoon perustuvaa Charles Bishop Weylandin roolia Henriksen näytteli elokuvassa "Alien vs. Predator" (2004).


title: Lance Henriksen

text: Vuosina 1996–1999 Henriksen esitti pääosaa "Salaisten kansioiden" luojan Chris Carterin tuottamassa televisiosarjassa "Millennium". Hänen esittämällään entisellä FBI-etsivällä Frank Blackillä oli kyky nähdä tappajien mieleen. Sarjaa tehtiin kaikkiaan 67 jaksoa ja toi Henriksenille kolme peräkkäistä parhaan televisiosarjanäyttelijän Golden Globe -ehdokkuutta. Kuten "Millenniumissa" ja "Terminator – tuhoajassa", Victor Salva käsikirjoitti kauhuelokuva "Jeepers Creepersin" (2001) pääroolin Henriksenille, mutta hän ei kuitenkaan lopulta näytellyt siinä. Henriksenin viimeisimmät televisioroolit ovat minisarjassa "Into the West" (2005) ja brasilialaisessa saippuasarjassa "Caminhos do Coração" (2007).


title: Lance Henriksen

text: Viime vuosina Henriksen on tehnyt useita ääninäyttelijän rooleja piirroselokuviin ja tietokonepeleihin. Disneyn "Tarzanissa" (1999) hän esittää Kerchakin roolin. "issa" (2006) hänellä on androidi Brainiacin rooli. Videopeli "Red Faction II:ssa" hän on Molovin hahmon ääni, "Mass Effect" -roolipelissä amiraali Hackettin ääni ja "" -pelissä hän on kenraali Shepherdin ääninäyttelijä. Henriksenin ääni oli käytössä myös PlayStation 3:n internetmainoksissa. Hän ääninäytteli myös animaatiosarjassa "" Lockdownin roolia.


title: Puikula

text: Puikula on Lapissa ja myös Pohjois-Pohjanmaalla viljeltävä erittäin jauhoinen perunalajike. Sen tärkkelyspitoisuus on 18,5 prosenttia. Ruotsissa sama lajike tunnetaan nimellä "mandelpotatis".


title: Puikula

text: Euroopan unionin myöntämän suojatun alkuperänimityksen vuoksi vain Lapissa tuotettua ja pakattua puikulaperunaa voi markkinoida Lapin puikula -nimellä. Puikulaa on viljelty lajikkeena Lapissa 1700-luvulta alkaen. Lajikkeella on kiinteä yhteys maantieteelliseen alueeseen, ja sen laatu tai ominaisuudet johtuvat olennaisesti tai yksinomaisesti maantieteellisestä alueesta. Myös perunan tuotanto tapahtuu alueella, johon nimi viittaa. Pohjoisessa viljeltynä se menestyy paremmin kuin etelässä, jossa kasvitaudit uhkaavat sitä.


title: Puikula

text: Erittäin tärkkelyspitoisena puikula hajoaa helposti keitettäessä. Tätä varten sitä on joskus suositeltu kypsennettäväksi höyryttämällä.


title: Appell (peruna)

text: Appell on ruotsalainen kiinteämaltoinen perunalajike. Appellin tärkkelyspitoisuus on 14,5 prosenttia. Se luokitellaan ominaisuuksiltaan kiinteämaltoiseksi perunaksi.


title: Bintje

text: Bintje on alankomaalainen kiinteämaltoinen perunalajike. Bintjen tärkkelyspitoisuus on 15,2 prosenttia. Se luokitellaan ominaisuuksiltaan kiinteämaltoiseksi perunaksi. Perunan risteytti 1904 KL de Vries ja viljelyyn se tuli 1910.


title: Bintje

text: Bintjeä on käytetty Matildan risteyttämiseen.


title: Bintje

text: Märkinä kesinä Bintje on altis yleisimmille perunan taudeille.


title: Bintje

text: Lajiketta viljellään myös muun muassa Ruotsissa


title: Fambo

text: Fambo on kiinteämaltoinen perunalajike. Fambon tärkkelyspitoisuus on 15,1 prosenttia.


title: Ostara (peruna)

text: Ostara on varhainen kiinteämaltoinen perunalajike, joka on alun perin jalostettu Alankomaissa. Ostaran tärkkelyspitoisuus on 14,0 prosenttia. Vähäisen tärkkelyspitoisuuden vuoksi Ostara sopii käytettäväksi muun muassa laatikoissa ja salaateissa. Ostaran mukulat kasvavat suuriksi, litteiksi ja pitkänsoikeiksi. Kuori on vaaleaa ja verkkomaista, itukuopat ja mukuloiden silmät matalia.


title: Ostara (peruna)

text: Ostaran suosio on kasvussa, sillä tekee satoa jo elokuussa ja runsaasti. Sillä on kuitenkin vähäisen kuiva-ainepitoisuuden vuoksi huono keittolaatu, mikä vähentää sen suosiota ja minkä takia sitä suositellaan käytettäväksi vain varhaisperunalajikkeena. Ostaran viljeleminen talviperunalajikkeena on kuitenkin lisääntynyt.


title: Siikli

text: Siikli, alun perin "Sieglinde", on saksalainen varhainen kiinteämaltoinen perunalajike vuodesta 1935, joka on risteytys 'Böhm 155/06' x 'Juli'. Siiklin tärkkelyspitoisuus on 15,2 prosenttia. Se on altis lehtirutolle ja mukularutolle, mitä voidaan torjua varhaisella korjaamisella.


title: Sini (peruna)

text: Sini on kiinteämaltoinen syysperunalajike. Sinin mukulat ovat keskikokoisia ja pyöreänsoikeita ja niiden silmät ovat matalat. Mukuloiden kuori on sileä ja keltainen.


title: Sini (peruna)

text: Sinin mukulat sisältävät suhteellisen paljon myrkyllistä glykoalkaloidia (keskimäärin 149 mg/1 kg) sallitun raja-arvon ollessa 200 mg. Tärkkelystä ne sisältävät keskimäärin 15,7 prosenttia.. Mukulat kestävät hyvin tummumista ja rikkikiehuminen on vähäistä. Sinin rutonkestävyys on suhteellisen hyvä.


title: Velox (peruna)

text: Velox on jauhoinen kiinteämaltoinen lajike. Veloxin tärkkelyspitoisuus on 14,0 prosenttia.


title: Velox (peruna)

text: Suomessa viljelty Velox on myös vientiperuna. Sen siemeniä viedään Venäjälle.


title: Velox (peruna)

text: Veloxia viljellään myös Ukrainassa yhtenä maan 43 lajikkeesta.


title: Venla (peruna)

text: Venla on kiinteämaltoinen perunalajike, jonka tärkkelyspitoisuus on 14,5 prosenttia. Venlan alkuperämaa on Ruotsi ja Suomessa sitä ylläpitää Suomen Siemenperunakeskus. Venla on kiinteämaltoinen peruna.


title: Luettelo Suomen perunalajikkeista

text: Perunalajikkeet aakkosjärjestyksessä


title: Luettelo Suomen perunalajikkeista

text: Suomessa on noin 50 perunalajiketta teollisuuden tärkkelysperunat mukaan lukien.


title: HE 1523-0901

text: HE 1523-0901 on toistaiseksi vanhin löydetty tähti. Sen iäksi on arvioitu 13,2 miljardia vuotta, eli se olisi siten syntynyt maailmankaikkeuden ollessa vain noin 500 miljoonan vuoden ikäinen. Anna Frebelin johtama ryhmä havaitsi tähden ESO:n 8,2-metrisellä VLT-teleskoopilla, ja sen ikä määriteltiin radioaktiivisen hajoamisen perusteella.


title: HE 1523-0901

text: HE 1523-0901 on tyypiltään kirkas jättiläistähti, ja se sijaitsee Linnunradassa, jossa myös Maa sijaitsee. Tähdessä on arvioitu olevan energiaa vielä puolet jäljellä, ja energian loppuessa siitä tulee valkoinen kääpiötähti.


title: HE 1523-0901

text: Tutkimustulokset julkaistiin "Astrophysical Journal" -lehden 10. toukokuuta 2007 ilmestyneessä numerossa.


title: David Hodges

text: David Hall Hodges (s. 5. joulukuuta 1978) on yhdysvaltalainen kosketinsoittaja, laulaja, lauluntekijä ja tuottaja, joka tunnetaan ehkä parhaiten työstään Evanescence-yhtyeessä, jonka hän jätti vuonna 2002.


title: David Hodges

text: David Hodges liittyi Evanescenceen vuonna 1999. Hän toimi Evanescencessa kosketinsoittajana ja taustalaulajana ja osallistui kappaleiden säveltämiseen. Pian Hodgesin liittymisen jälkeen Evanescence julkaisi albumin "Origin". Hodges levytti samoihin aikoihin Evanescencen laulajan Amy Leen kanssa gospel-kappaleet "Breathe" ja "Fall Into You", joista ensimmäinen julkaistiin "Summit Worship" -kokoelma-albumilla. Hodges julkaisi hengellistä musiikkia sisältävän soolo-EP:n "Musical Demonstrations Pt. 1" vuonna 2000.


title: David Hodges

text: Hodges oli mukana tekemässä Evanescencen maailmanmaineeseen nostanutta albumia "Fallen", mutta erosi yhtyeestä hieman ennen sen julkaisua vuonna 2002. Hodges voitti Evanescencen kanssa kaksi Grammy-palkintoa vuonna 2004. Hodges ja yhtyeestä myöhemmin eronnut Ben Moody ovat tehneet yhteistyötä myöhemminkin. Hodges on sanonut olevansa edelleen ystävä myös Amy Leen kanssa.


title: David Hodges

text: Evanescencesta lähtönsä jälkeen Hodges perusti rock-yhtyeen Trading Yesterday, jossa hän oli itse laulajana ja kosketinsoittajana. Yhtye julkaisi omakustanteena albumin "The Beauty and the Tragedy" vuonna 2004. Yhtye sai levytyssopimuksen Epic Recordsin kanssa ja julkaisi singlen "One Day", mutta levy-yhtiö purki levytyssopimuksen ennen yhtyeen seuraavan albumin julkaisua. Trading Yesterdayn albumi "More Than This" jäi pitkäksi aikaa julkaisematta yhtyeen ja levy-yhtiön välisten kiistojen takia. Albumi julkaistiin viimein syyskuussa 2011.


title: David Hodges

text: Hodges perusti Trading Yesterday -yhtyeessä soittaneen Steve McMorranin elektronista musiikkia soittavan yhteen The Age of Information. Yhtyeeseen liittyivät myös Will "Science" Hunt ja Josh Donahue. Yhtye julkaisi EP:n "Everything is Broken" syyskuussa 2007..


title: David Hodges

text: Hodgesilla on levytyssopimus Warner Brothers Records -yhtiön kanssa sooloartistina. Hän julkaisi digitaalisesti EP:n nimeltä "The Rising EP" elokuussa 2009. Hodges ja hänen ystävänsä John Campbell julkaisivat instrumentaalisen digitaalista musiikkia sisältävän albumin "The Fragile World" nimellä Avox vuonna 2010.


title: David Hodges

text: Hodges on mukana yhtyeessä Arrows to Athens. Yhtye julkaisi digitaalisesti albumin "Kings & Thieves" vuonna 2011.


title: David Hodges

text: Hodges on säveltänyt musiikkia useille muille artisteille, muun muassa Kelly Clarksonille, Anastacialle ja Daughtrylle. Hän sävelsi Carrie Underwoodin ja Hillary Lindseyn kanssa kappaleen "There's a Place for Us", jonka Underwood levytti "" -elokuvan soundtrackille. Kappale oli ehdolla parhaan alkuperäiskappaleen Golden Globe -palkinnon voittajaksi.


title: At Reading Festival 1992

text: At Reading Festival 1992 on yhdysvaltalaisen grunge-yhtyeen Nirvanan vuonna 2007 julkaistu DVD, joka sisä sisältää yhtyeen tunnetun esiintymisen Reading festivaaleilla 30. elokuuta 1992. Konsertissa yhtye esitti ensimmäistä kertaa kappaleen "tourette's", joka julkaistiin hieman yli vuosi keikan jälkeen studioversiona albumilla "In Utero".


title: Costa Rican lippu

text: Costa Rican lippu on Costa Rican tunnus vaakunan, moton ja kansallislaulun ohella. Se otettiin käyttöön 26. marraskuuta 1906. Nykyinen lippu jakautuu viiteen vaakaraitaan, joista keskellä oleva punainen raita on leveämpi kuin muut. Sininen väri symboloi taivasta, kilvoittelua, ajattelua, sisua ja henkisiä ihanteita. Valkoinen symboloi onnellisuutta, viisautta ja rauhaa. Punainen symboloi lämpöä, intohimoa, costaricalaisten ihmisten jaloutta ja vapauden vuoksi vuodatettua verta.


title: Costa Rican lippu

text: Lippua ei tule sekoittaa Thaimaan lippuun, jossa ylin ja alin raita ovat puolestaan punaisia ja keskimmäinen leveä raita on sininen.


title: Ecuadorin lippu

text: Ecuadorin lippu on Ecuadorin kansallistunnus vaakunan, moton ja kansallislaulun ohella. Se otettiin käyttöön 7. marraskuuta 1900. Sen mittasuhteet ovat 2:3. Lippu on keskellä olevaa vaakunaa lukuun ottamatta sama kuin Kolumbialla. Lipun värit kuvaavat aurinkoa, maatalouden rikkautta ja maan luonnonvaroja (keltainen), valtamerta ja vaaleaa taivasta (sininen) ja vapauden puolesta vuodatettua verta (punainen). Vaakunaan on kuvattu Guayasjoen suulla oleva alus, joka symboloi kauppaa ja teollisuutta, vapauden aurinko, tasavaltalaisuuden symbolit kirves ja fasces eli vitsakimppu. Vuoden 1845 vallankumouksen muistona on neljä eläinratamerkkiä. Lumihuippuinen Chimborazo yläpuolellaan Andienkondori symboloi rohkeutta ja vapautta.


title: El Salvadorin lippu

text: El Salvadorin lippu on El Salvadorin kansallistunnus. Se otettiin käyttöön syyskuussa 1972. Sen mittasuhteet ovat 4:7. Maan lippu tuo mieleen Keski-Amerikan Yhdysvaltojen lipun vuodelta 1823. Valkoisessa keskikentässä on sinetti. Sinetin kolmio symboloi vallan kolmijakoa: oikeudellista, lainsäädännöllistä ja toimeenpanovaltaa. Kolmion takana on viisi lippua, jotka kuvaavat Keski-Amerikan liittovaltion muodostaneita maakuntia. Merestä kohoaa viisi tulivuorta, joiden kraatterien yläpuolella on punainen fryygialaislakki eli vapauden päähine ja sateenkaari, luottamuksen ja toivon symboli. Kolmion alla on teksti: "Dios, Union, Libertad" eli "Jumala, yhteisyys ja vapaus". Maan koko nimi ympäröi sinettiä.


title: Mikko Salonen

text: Salonen on esiintynyt Aleksi Mäkelän ohjaamassa elokuvassa Vares – yksityisetsivä ja Bomfunk MC’s musiikkivideolla "Something Going On".


title: Mikko Salonen

text: Mikko Salonen julkaisi vuonna 2010 "Nippon kendo kata : johdatus japanilaiseen miekkailuun" kirjan joka on ensimmäinen suomenkielellä kendosta julkaistu kirja.


title: Mikko Salonen

text: 21. huhtikuuta 2012 Suomen Kendoseurojen keskusliitto kutsui Mikko Salosen kendoliiton kunniajäseneksi.


title: Markus Frey

text: Sekä Markus Frey että Mikko Salonen esiintyvät Bomfunk MC’s musiikkivideolla Something Going On tehden siinä kendoa.


title: Apartheid-järjestelmän purkaminen

text: Apartheid-järjestelmän purkaminen tapahtui Etelä-Afrikassa vuosien 1990 ja 1994 välisenä aikana. Vuonna 1989 maan presidentiksi noussut Frederik de Klerk katsoi, että ulko- ja sisäpoliittinen tilanne vaati neuvottelujen aloittamista apartheidia vastustaneiden järjestöjen kanssa. Kun kommunismi oli romahtanut Itä-Euroopassa, ei ollut enää mahdollista puolustaa Kansallispuolueen muodostaman hallituksen aikaisempaa näkemystä, jonka mukaan ANC:n vastainen taistelu oli osa laajempaa kommunismin vastaista taistelua. Pitkällä aikavälillä myös kansainvälinen taloudellinen painostus tulisi johtamaan maan elintason laskemiseen. De Klerk katsoi, että neuvottelujen avulla olisi mahdollista saavuttaa maan valkoisen väestön kannalta parempi lopputulos silloin, kun ne käytäisiin hallituksen vielä ollessa suhteellisen vahvoilla sotilaallisesti.


title: Apartheid-järjestelmän purkaminen

text: 2. helmikuuta 1990 de Klerk ilmoitti laillistavansa apartheidia vastustaneet järjestöt, vapauttavansa Nelson Mandelan ja satoja muita poliittisia vankeja ja olevansa valmis aloittamaan neuvottelut kaikkien osapuolien kanssa uudesta perustuslaista. Lähes kolme vuotta jatkuneiden neuvottelujen jälkeen eri osapuolet pääsivät sovitteluratkaisuun vallanjaosta ja vaalien ajankohdasta. Neuvottelujen aikana poliittinen väkivalta maassa lisääntyi valkoisten, etupäässä afrikaanerinationalististen äärioikeistolaisten liikkeiden ja Inkatha-vapauspuolueen toiminnan vuoksi.


title: Apartheid-järjestelmän purkaminen

text: Vuonna 1994 maassa pidettiin vaalit, joihin saivat ensimmäistä kertaa osallistua kaikki etniset ryhmät. Vaaleissa maan johtoon nousi ANC:n johtama koalitio. ANC sai 62,7 % vaaleissa annetuista äänistä, mikä jäi hiukan alle perustuslain muuttamiseksi vaaditusta kahden kolmasosan enemmistöstä. Maan toiseksi suurimmaksi puolueeksi nousi Kansallispuolue 20,4 % kannatuksella. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi.


title: Apartheid-järjestelmän purkaminen

text: Ensimmäinen epävirallinen ja salainen neuvottelu Nelson Mandelan ja Kansallispuolueen muodostaman hallituksen välillä käytiin lokakuussa 1985 "Volksin" sairaalassa Kapkaupungissa, jossa Mandela oli hoidettavana suurentuneen eturauhasen vuoksi. Mandela oli pyytänyt tapaamista kirjeitse maan oikeusministeriltä Kobie Coetseelta jo vuonna 1984, ja vaikka ministeri ei tuolloin vastannut, hän saapui tapaamaan Mandelaa sairaalaan.


title: Apartheid-järjestelmän purkaminen

text: Tapaamisen jälkeen Mandelan lakimies George Bizos kävi tapaamassa Lusakassa maanpaossa ollutta ANC:n johtajaa Oliver Tamboa ja haki järjestön johdolta valtuutuksen, että Mandela sai jatkaa alustavia keskusteluja hallituksen kanssa. Coetsee puolestaan raportoi tapaamisesta maan presidentille P.W. Bothalle, joka kehotti häntä jatkamaan yhteydenpitoa Mandelan kanssa. Seuraavan vuoden aikana Coetsee ja Mandela tapasivat useasti ministerin kartanossa, Palismoorin vankilan sivurakennuksessa ja maan vankiloiden johtajan kenraali Johan Willemsen asunnossa.


title: Apartheid-järjestelmän purkaminen

text: Vuonna 1986 Kansainyhteisö lähetti Etelä-Afrikkaan Huomattavien henkilöiden ryhmän, jonka tavoitteena oli aloittaa neuvottelut Etelä-Afrikan hallituksen ja vastarintaryhmien välillä. Ryhmän tuli raportoida tilanteesta puolen vuoden kuluttua Lontoossa pidetyssä Kansainyhteisön kokouksessa. Botha vakuutti, että maa oli matkalla muutokseen, ja suostui ryhmän vierailuun. Hän myös salli ryhmän tavata Nelson Mandelan vankilassa. Hallitus suhtautui ryhmän ehdotuksiin aluksi myönteisesti, perui hätätilan ja kumosi vihatut ”passilait”. Toukokuussa 1986 presidentti Botha alkoi kuitenkin perääntyä mahdollisista neuvotteluista. Hallitus teki 19. toukokuuta sotilasiskut ANC:n ja PAC:n sotilastukikohtiin Botswanassa, Zimbabwessa ja Sambiassa ja laajensi aiemman alueellisen hätätilan koskemaan koko maata.


title: Apartheid-järjestelmän purkaminen

text: Näiden tapahtumien vuoksi Huomattavien henkilöiden ryhmä poistui maasta ja syytti hallitusta tahallisesta provokaatiosta. Ryhmän työn sabotoinnista syntyi suuri kansallinen kohu. Mandela käytti tilannetta hyväkseen ja pyysi Coetseelta, että saisi tavata presidentti Bothan. Botha ei suostunut tapaamiseen mutta kehotti Coetseeta tutustumaan Mandelaan lähemmin ja raportoimaan keskusteluista hänelle. Vuonna 1988 Coetsee muodosti keskusteluja varten erityisen työryhmän, johon kuuluivat hänen lisäkseen maan keskustiedustelun johtaja Niël Barnard ja varajohtaja Mike Louw, kenraali Willemse ja vankilaosaston johtaja Fanus van der Merwe. Ryhmä kävi Mandelan kanssa pitkiä keskusteluja yhteensä 47 kertaa.


title: Apartheid-järjestelmän purkaminen

text: Alustavasti luvattu tapaaminen Bothan kanssa viivästyi presidentin saatua aivoverenvuodon tammikuussa 1989. Botha toipui maaliskuuhun mennessä, ja Mandela lähetti hänelle muistion, jota työryhmä oli pyytänyt. Siinä esitettiin ANC:n näkemys keskeisistä poliittisista kysymyksistä, kuten puolueen suhteesta kommunismiin ja enemmistövaltaan. Muistiossa myös esitettiin, että ANC:n ja hallituksen tulisi tavata ja pyrkiä luomaan ilmapiiri, jossa neuvottelut voitaisiin aloittaa. Botha suostui nyt salaiseen tapaamiseen, jonka Coetsee ja Barnard järjestivät 5. heinäkuuta 1989. Mandela kuljetettiin presidentin virka-asuntoon "Tuynhuysiin" salaa turvallisuuspoliisin ohi. Tapaamisessa ei sovittu mitään konkreettista, mutta sen symbolinen merkitys oli suuri.


title: Apartheid-järjestelmän purkaminen

text: Kansallispuolueen kenttäväki oli ollut yhä tyytymättömämpi Bothan toimintaan varsinkin aivoverenvuodon jälkeen, ja lopulta 15. elokuuta Botha joutui eroamaan presidentin tehtävästä painostuksen edessä. Uudeksi presidentiksi nousi Frederik de Klerk, joka oli valittu helmikuussa puolueen puheenjohtajaksi.


title: Apartheid-järjestelmän purkaminen

text: Frederik de Klerk oli presidentiksi tullessaan melko tuntematon. Hän ei ollut kuulunut keskeisiin ministereihin, ja hänen parlamenttipuheensa olivat antaneet kuvan apartheid-järjestelmän tukijasta. Myös Mandelalle ja ANC:lle de Klerk oli arvoitus. De Klerk oli kuitenkin, pohdittuaan asiaa useita vuosia, tullut syyskuuhun 1989 mennessä siihen lopputulokseen, että maata repivä väkivalta voitiin lopettaa vain aloittamalla neuvottelut ANC:n kanssa. Lokakuussa de Klerk vapautti Walter Sisulun ja viisi muuta ANC:n jäsentä, jotka oli tuomittu elinkautisiin vankeusrangaistuksiin, kuten myös PAC:n sotilaallisen siiven perustajan Jafta Masemolan. Samanaikaisesti Mandela jatkoi neuvotteluja Kobie Coetseen johtaman komitean kanssa.


title: Apartheid-järjestelmän purkaminen

text: Syyskuussa järjestettyjen parlamenttivaalien jälkeen de Klerk neuvotteli keskeisten Kansallispuolueen johtajien kanssa 4.–5. joulukuuta puolueen uudesta strategiasta, joka julkistettiin parlamentin avajaisissa 2. helmikuuta 1990. Puheessaan hän ilmoitti ANC:n, PAC:n, Etelä-Afrikan kommunistisen puolueen ja 31 muun järjestön laillistamisesta ja Nelson Mandelan ja satojen muiden poliittisten vankien vapauttamisesta. De Klerk myös ilmoitti olevansa valmis aloittamaan neuvottelut kaikkien osapuolien kanssa uudesta perustuslaista, joka antaisi kaikille maan kansalaisille yhtenäiset oikeudet. Samalla de Klerk kuitenkin ilmoitti, ettei hyväksyisi yksinkertaista enemmistövaltaa, mutta ehdotti järjestelmää, jossa valta olisi jaettu eri etnisten ryhmien kesken.


title: Apartheid-järjestelmän purkaminen

text: Nelson Mandela vapautettiin vankilasta ”kymmenentuhannen vankilapäivän” jälkeen 11. helmikuuta. Tuhansille kannattajilleen pitämässään puheessa hän ilmoitti, että taistelua apartheidia vastaan ja demokratian puolesta oli tehostettava ja tavoitteena oli yleinen ja yhtäläinen äänioikeus yhdistyneessä ja roduttomassa Etelä-Afrikassa. Hän myös pyrki rauhoittelemaan maanpaossa ollutta ANC:n johtoa, joka oli tietämätön niiden neuvottelujen sisällöstä, joita hän oli käynyt hallituksen edustajien kanssa. Hän korosti, ettei ollut missään vaiheessa neuvotellut maan tulevaisuudesta vaan vaatinut hallituksen ja ANC:n tapaamista.


title: Apartheid-järjestelmän purkaminen

text: Ensimmäiset neuvottelut ANC:n ja hallituksen välillä käytiin 2. – 4. toukokuuta Pöytävuoren juurella sijaitsevassa "Groote Schuurin" kartanossa, jonka Cecil Rhodes oli testamentannut maan pääministerien virka-asunnoksi. Neuvottelujen tuloksena syntyneessä "Groote Schuurin pöytäkirjassa" sovittiin loppujen poliittisten vankien vapauttamisesta, maanpaossa olleiden paluuoikeudesta sekä turvallisuuslakien muutoksista. Elokuussa neuvottelut jatkuivat Pretoriassa, ja niiden aikana Mandela ilmoitti ANC:n yksipuolisesti keskeyttävän aseellisen taistelun.


title: Apartheid-järjestelmän purkaminen

text: Keskeiseksi erimielisyydeksi nousi nyt kysymys siitä, miten uusi perustuslaki säädettäisiin. De Klerk halusi, että perustuslaista neuvoteltaisiin kokouksessa, johon osallistuisivat kaikki poliittiset ryhmät. Presidentin tavoitteena oli muodostaa ANC:n vastainen liitto Mangosuthu Buthelezin johtaman Inkatha-vapauspuolueen ja muiden sellaisten ryhmien kanssa, jotka pelkäsivät yksinkertaisen enemmistövallan johtavan mustien ylivaltaan. ANC vastusti tätä, koska se katsoi, että monet bantustanien poliittisista järjestöistä olivat vain apartheid-järjestelmää varten luotuja kulissijärjestöjä ilman todellista kannatusta. ANC:n mukaan uskottavan perustuslain saattoivat luoda vain vaaleilla valitut edustajat.


title: Apartheid-järjestelmän purkaminen

text: Kiistaan löytyi ratkaisu tammikuussa 1991. Mandelan ehdottaman kompromissin mukaan ensin järjestettäisiin kaikkien puolueiden kokous, jossa tehtäisiin väliaikainen perustuslaki ja valmisteltaisiin demokraattiset vaalit. Vaaleilla valittu parlamentti säätäisi tämän jälkeen lopullisen perustuslain. ANC:n hallitus hyväksyi ehdotuksen 22. lokakuuta, ja pian kaikki kokoukseen osallistuvat ryhmät pitivät varsinaista "Demokraattisen Etelä-Afrikan kokousta" valmistelevan kokouksen. PAC kuitenkin vaati, että kokous tulisi järjestää Etelä-Afrikan ulkopuolella puolueettomalla maaperällä. ANC ja Kansallispuolue eivät suostuneet tähän, ja PAC ilmoitti jättäytyvänsä kokouksen ulkopuolelle.


title: Apartheid-järjestelmän purkaminen

text: CODESA, eli Demokraattisen Etelä-Afrikan kokous, pidettiin Johannesburgin World Trade Centerissä keskellä Etelä-Afrikan kesälomakautta 21.–22. joulukuuta 1991. Kokoukseen osallistui 228 edustajaa 19 poliittisesta puolueesta ja järjestöstä. PAC:n lisäksi kokouksesta jäi pois myös Mangosuthu Buthelezi. Hän vaati Inkatha-puolueensa lisäksi delegaatioita myös KwaZulun bantustanille ja zulujen kuninkaalle Goodwill Zwelethinille, mihin muut ryhmät eivät suostuneet. Inkathan delegaatiota johti siten puolueen puheenjohtaja Frank Mdlalose. Neuvottelut alkoivat värikkäästi, kun presidentti de Klerk syytti ANC:tä siitä, että se ei sopimuksesta huolimatta ollut hajottanut aseellista siipeään Umkhonto we Sizweä. Mandela vastasi, että de Klerk oli rikkonut hallituksen ja ANC:n välisten neuvottelujen luottamuksellisuuden.


title: Apartheid-järjestelmän purkaminen

text: Afrikaner Weerstandsbeweging ja muut oikeistolaiset valkoista ylivaltaa kannattavat järjestöt olivat aloittaneet pommi- ja terrorikampanjan erityisesti ANC:n kannattajia vastaan jo maaliskuussa 1990, mutta pian iskuja tehtiin myös Kansallispuolueen poliitikkojen toimistoihin. Poliittisella rintamalla maan Konservatiivinen puolue syytti Kansallispuoluetta valkoisten poliittisten ja taloudellisten etujen unohtamisesta, ja se saavutti vuoden 1991 vaaleissa merkittävän vaalivoiton. Poliittisen oikeiston painostuksen vuoksi de Klerk päätti järjestää maaliskuussa 1991 kansanäänestyksen, jossa kysyttiin äänestäjien kannatusta ”uudistuksille, jotka tähtäävät neuvottelujen kautta luotavaan uuteen perustuslakiin”. De Klerk sai kansanäänestyksessä 69 % kannatuksen. Vaalivoittoon vaikutti osaltaan se, että ANC kehotti valkoisia kannattajiaan äänestämään esityksen puolesta.


title: Apartheid-järjestelmän purkaminen

text: Kansanäänestyksessä saavuttamansa voiton kannustamana Kansallispuolue tiukensi neuvottelulinjaansa CODESA 2:ssa toukokuussa 1992. Kokous järjestäytyi viiteen työryhmään, joista jokainen koostui kolmestakymmenestä delegaatista ja 38 neuvonantajasta. Ensimmäinen ryhmä käsitteli vapaaseen poliittiseen toimintaan liittyviä kysymyksiä, toinen keskeisiä perustuslain periaatteita, ja kolmas laati suunnitelman nimellisesti itsenäisten bantustanien, Bophuthatswanan, Ciskein, Transkein ja Vendan varalle. Neljännen ryhmän vastuulla oli laatia muutoksen aikataulu ja vastata sen toteutumisesta. Viimeinen ryhmä oli varattu neuvottelujen aikana nousseiden uusien ongelmakohtien käsittelyyn.


title: Apartheid-järjestelmän purkaminen

text: Tulevaisuuden kannalta tärkeimpiä kysymyksiä käsiteltiin toisessa ryhmässä, johon osapuolet olivat koonneet myös johtavat neuvottelijansa. ANC:tä ryhmässä edusti muun muassa Cyril Ramaphosa ja Joe Slovo ja hallitusta entinen Broederbondin puheenjohtaja, perustuslakiministeri Gerrit Viljoen ja hänen apulaisministerinsä Tertius Delport. Neuvottelut ajautuivat nopeasti umpikujaan, koska osapuolet eivät kyenneet sopimaan siitä, milloin ja missä tehtäisiin lopullinen valinta ANC:n ajaman enemmistödemokratian ja Kansallispuolueen vallanjakomallin välillä. 15. toukokuuta neuvottelut olivat pysähtyneet siihen, kuinka suuri enemmistö parlamentissa vaadittaisiin väliaikaisen perustuslain muuttamiseksi. Hallitus vaati 3/4 enemmistöä, ja ANC:n tarjous oli ensin 2/3 ja lopulta 70 %. ANC katsoi, että hallituksen esittämä 75 % enemmistö olisi käytännössä tarkoittanut ”pysyvää tilapäistä perustuslakia”, joka olisi ollut Kansallispuolueen vallanjakomallin mukainen. Neuvottelut jatkuivat koko päivän tuloksettomina, ja lopulta illalla Ramaphosa ilmoitti ANC:n vetäytyvän työryhmästä. Tämä tarkoitti käytännössä CODESA 2:n päättymistä tuloksettomana.


title: Apartheid-järjestelmän purkaminen

text: Jo CODESA-kokouksien aikana ANC ja muut vastarintajärjestöt alkoivat ajatella laajamittaisen vastarintakampanjan järjestämistä, koska sitä voitaisiin käyttää painostuskeinona neuvottelujen nopeuttamiseksi. Tarkoituksena olisi myös liikkeiden kannatuksen lisääminen. Kampanjan aloittamista ajoi erityisen voimakkaasti ammattiyhdistysliike COSATU, joka oli työehtosopimusneuvotteluissa tottunut käyttämään lakkoja ja mielenosoituksia painostuskeinona. Painetta kampanjan aloittamiseksi lisäsi myös Inkatha-vapauspuolueen aloittama väkivaltakampanja, joka kohdistui ANC:n kannattajiin ja jota poliisi ei ollut voinut tai halunnut hillitä. Monet mustat uskoivat, että hallitus tuki Inkathaa ja halusi heikentää ANC:tä. Vaikka Mandela olikin sitoutunut neuvotteluihin, hän joutui myöntymään liikkeen militanttisiiven vaatimuksiin, ja kaksi viikkoa CODESA 2:n päättymisen jälkeen ANC päätti aloittaa lakkojen, boikottien ja mielenosoitusten sarjan. Kampanja alkoi 16. kesäkuuta Soweton mellakoiden vuosipäivänä.


title: Apartheid-järjestelmän purkaminen

text: Neuvottelut kariutuivat lopullisesti, kun 17. kesäkuuta joukko Inkathan kannattajia hyökkäsi yöllä Boipatongin townshipissa työläisten yömajaan ja murhasi 46 ihmistä, pääasiassa naisia ja lapsia. Maan turvallisuusjoukot eivät yrittäneetkään estää tapahtumia tai saattaa tekijöitä oikeuteen. Joidenkin silminnäkijöiden mukaan poliisi olisi jopa saattanut hyökkääjät townshipiin ja sieltä pois. Pian verilöylyn jälkeen Mandela ilmoitti ANC:n vetäytyvän neuvotteluista ja esitti neljätoista ennakkoehtoa, jotka hallituksen tuli toteuttaa ennen kuin neuvottelut saattoivat jatkua. Ehtoina oli muun muassa, että hallituksen oli lopetettava ANC:n kannattajia vastaan suunnattu terrorikampanja, siirtotyöläisten yömajojen suojaamiseksi tehty sopimus oli pantava toimeen ja Inkathan kannattajia oli kiellettävä kantamasta niin sanottuja ”kulttuuriin kuuluvia aseita”. Kiristyneessä ilmapiirissä hallitus hylkäsi ANC:n vaatimukset.


title: Apartheid-järjestelmän purkaminen

text: Yksi ANC:n suurimmista huolista oli, että se ei kyennyt pitämään poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70 000 ANC:n kannattajaa marssi kohti Ciskein pääkaupunkia Bishoa. Kun joukko lähestyi kaupunkia, bantustanin johtajan prikaatikenraali Oupa Gqozon joukot avasivat tulen ja tappoivat 29 ihmistä.


title: Apartheid-järjestelmän purkaminen

text: Tragediasta syytettiin myös ANC:n johtoa, jonka katsottiin toimineen harkitsemattomasti, ja aloite liikkeen sisällä siirtyi jälleen maltillisille. Kaksi viikkoa tapahtuman jälkeen Mandela laski neuvottelujen aloittamiseksi asetettujen ennakkoehtojen määrän kolmeen. De Klerk kutsui ANC:n muutaman päivän kuluttua neuvotteluihin väkivallan kierteen katkaisemiseksi. 26. syyskuuta Mandela ja de Klerk tapasivat huippukokouksessa, jossa allekirjoitettiin ”yhteisymmärryksen pöytäkirja”. Siinä osapuolet sitoutuivat jatkamaan monipuolueneuvotteluja.


title: Apartheid-järjestelmän purkaminen

text: Etelä-Afrikan hallitusta arvosteltiin kesän 1991 aikana yhä enemmän, kun todisteita sen osallisuudesta maata riepotelleeseen poliittiseen väkivaltaan alkoi paljastua. Paljastusten myötä kasvoi myös paine jatkaa neuvotteluja uudesta perustuslaista. Kesäkuussa 1991 entinen armeijan tiedustelu-upseeri, kapteeni Nico Basson tunnusti olleensa mukana Namibian ensimmäisiä vaaleja vuonna 1989 edeltäneessä sabotaašikampanjassa, jolla oli tuettu SWAPO:n kilpailijaa DTA:ta. Basson kertoi myös, että kampanja oli samalla ollut kenraaliharjoitus samankaltaisen operaation toteuttamiseksi ANC:tä vastaan.


title: Apartheid-järjestelmän purkaminen

text: Bassonin väitteitä pidettiin aluksi epäuskottavina, mutta kuukautta myöhemmin johannesburgilainen sanomalehti "Weekly Mail" paljasti, että maan turvallisuuspoliisi oli salaa rahoittanut Inkatha-vapauspuoluetta ja auttanut Mangosuthu Buthelezia perustamaan COSATU:lle kilpailevan ammattijärjestön "United Workers Union of South African" (UWUSA). "Inkathagaten" aiheuttaman julkisen skandaalin vuoksi de Klerk joutui myöntämään, että hallitus oli tukenut DTA:ta Namibiassa. De Klerk kuitenkin väitti, että Inkathaa ei ollut rahoitettu 1990 maaliskuun jälkeen. Myöhemmin "Weekly Mail" paljasti, että Inkathaa oli rahoitettu ainakin vielä tammikuussa 1991. Lopulta julkisen paineen vuoksi de Klerk nimitti tuomari Richard Goldstonen johtaman puolueettoman komission tutkimaan tapahtumia. Goldstonen-komission vuonna 1992 ja 1993 julkaistuissa raporteissa esitetään todisteita siitä, että hallitus oli käyttänyt turvallisuuspoliisia ANC:n horjuttamiseksi.


title: Apartheid-järjestelmän purkaminen

text: Myöhemmin on saatu todisteita siitä, ettei presidentti de Klerk ollut todennäköisesti täysin tietoinen turvallisuuspoliisin toimista, vaan niiden takana oli "kolmas voima", joka koostui pääasiassa armeijan upseereista ja turvallisuusjoukkojen johtajista. Etelä-Afrikan presidentti Thabo Mbeki on arvellut, että tarkoituksena oli luoda maahan sekasorto, jonka jälkeen de Klerk olisi voitu syrjäyttää ”järjestyksen palauttamiseksi”.


title: Apartheid-järjestelmän purkaminen

text: ANC ja hallitus ryhtyivät hakemaan kompromissia syrjäisellä "D'Naylan" metsästysmajalla pidetyissä salaisissa neuvotteluissa joulu-tammikuussa 1993. Neuvottelujen aikana Kansallispuolueen asenne alkoi hitaasti muuttua ja osa hallituksen jäsenistä oli valmis luopumaan pysyvästä vallanjakomallista, jota puolue oli aikaisemmin ehdottomasti vaatinut uuteen perustuslakiin. Neuvottelujen päätteeksi osapuolet sopivat, että maahan perustettaisiin viideksi vuodeksi kansallisen yhtenäisyyden hallitus, johon kuuluisivat kaikki yli 5 % ääniä vaaleissa saaneet puolueet. Tämän siirtymäkauden jälkeen siirryttäisiin yksinkertaisen enemmistön hallitukseen.


title: Apartheid-järjestelmän purkaminen

text: Helmikuussa Johannesburgin World Trade Centerissä alkoi monipuoluekokous, johon osallistui kaikkiaan 26 eri ryhmittymää. ANC ja Kansallispuolue tekivät heti aloitteen kompromissin luomiseksi, ja vaikeimmat kysymykset sovittiin enimmäkseen ryhmien pääneuvottelijoiden Cyril Ramaphosan ja Roelf Meyerin kesken. Kokous saikin mediassa lempinimen "Roelfin ja Cyrilin show". Vaikeuksia kokouksessa tuotti Inkatha-vapauspuolueen, Konservatiivipuolueen ja kahden nimellisesti itsenäisen bantustanin, Ciskein ja Bophuthatswanan, liittoutuma, joka nimitti itseään ”huolestuneiden eteläafrikkalaisten ryhmäksi”. Ryhmä ajoi voimakkaasti liittovaltiomallia. Kun ryhmän vaatimuksiin ei suostuttu, Buthelezi ryhtyi uhkailemaan sisällissodalla ja lopulta veti Inkathan jälleen pois neuvotteluista.


title: Apartheid-järjestelmän purkaminen

text: Uuden perustuslain viimeinen pykälä saatiin sovittua 18. marraskuuta 1993. Perustuslain mukaan kaikille 5 % äänikynnyksen ylittäneille puolueille taattiin paikka hallituksessa seuraavaksi viideksi vuodeksi, ja se takasi myös valkoisten poliisien, sotilaiden ja virkamiesten työpaikat ja eläkkeet. Maahan tuli kaksikamarinen parlamentti, jonka edustajainhuoneessa oli 400 jäsentä ja senaatissa 90, kymmenen jokaisesta uudesta provinssista. Uuden parlamentin tuli valmistella myös lopullinen perustuslaki, joskaan kukaan ei uskonut suuria muutoksia olevan enää tulossa. Sopimukseen päästiin myös maan uudesta lipusta ja kansallislaulusta nimeltään "Nkosi Sikelel' iAfrika", joka laulettiin rinnan vanhan "Die Stem van Suid Afrikan" kanssa.


title: Apartheid-järjestelmän purkaminen

text: Neuvotteluissa syntynyttä kompromissiratkaisua arvostelivat sekä apartheidin kannattajat että sen vastustajat. Buthelezi oli vetänyt Inkatha-puolueensa pois neuvotteluista, ja vaikka liikkeellä ei juurikaan ollut kannattajia KwaZulu-Natalin ulkopuolella, hän tavoitteli johtoasemaa mustien eteläafrikkalaisten keskuudessa. Inkathan maine oli kuitenkin kärsinyt, kun sen yhteistyö maan hallituksen kanssa tuli julki. Myös radikaalin nuorison suosima PAC ja sen aseellinen siipi APLA vastustivat sopimusta ja pyrkivät hankkimaan kannatusta iskulauseella "”Yksi siirtolainen, yksi luoti”". Jotkut valkoisten eteläafrikkalaisten järjestöt pyrkivät säilyttämään apartheidin. Toukokuussa 1993 joukko entisiä poliisi- ja sotilaskomentajia perusti ”kenraalien komitean” vastustamaan enemmistövaltaa. Maan puolustusvoimien entisen komentajan Constand Viljoenin johtama Vapausrintama () suunnitteli vuonna 1994 afrikaanerien "Volkstaatin" perustamista voimakeinoin. Vapausrintamaan kuulunut, Eugène Terre'Blanchen johtama AWB jatkoi myös pommikampanjaansa.


title: Apartheid-järjestelmän purkaminen

text: PAC joutui laajan kansallisen ja kansainvälisen kritiikin kohteeksi, kun joukko sen kannattajia hakkasi kuoliaaksi nuoren yhdysvaltalaisen Amy Biehlin. Biehl oli työskennellyt mustien parissa apartheidin lopettamiseksi. Heinäkuussa 2003 viisi naamioitua miestä rynnäköi Kapkaupungissa St. Jamesin kirkkoon, ampui siellä olleita ihmisiä automaattiasein ja heitti kranaatteja. Hyökkäyksessä kuoli kaksitoista ihmistä ja 46 haavoittui. Iskusta epäiltiin PAC:ta ja sen aseellista siipeä APLA:ta, vaikka APLA ei tunnustanutkaan tekoa. APLA oli kuitenkin aikaisemmin tunnustanut jo useita muita kuolonuhreja vaatineita terroritekoja, kuten joulukuussa tehdyn kranaatti-iskun "King William's Town Golf Clubille", joka oli vaatinut neljä ihmishenkeä.


title: Apartheid-järjestelmän purkaminen

text: Pääsiäissunnuntaina 10. huhtikuuta äärioikeistoon kuulunut puolalaissyntyinen Janusz Waluz ampui kommunistisen puolueen pääsihteerin ja "Umkhonto we Sizwen" johtajan Chris Hanin tämän kotitalon portaille. Hanin naapurit hälyttivät välittömästi poliisin, ja ampuja saatiin kiinni neljännestunti murhan jälkeen. Murhan vuoksi pidätettiin myös konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye. Hani oli radikaalin mustan nuorison suuri ihanne, ja hänen murhansa pelättiin aiheuttavan valtavia mellakoita. Mandela vetosi televisiossa sekä mustiin että valkoisiin väkivaltaisuuksien välttämiseksi. Väkivaltaisuuksilta vältyttiinkin, ja sekä ANC että Kansallispuolue ilmoittivat, ettei murha vaikuta neuvotteluiden jatkamiseen. Lokakuussa Waluz ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä.


title: Apartheid-järjestelmän purkaminen

text: Kesäkuussa noin 3 000 äärioikeistolaista, pääasiassa AWB:hen kuulunutta afrikaaneria kokoontui mielenosoitukseen Kempton Parkin World Trade Centerin ulkopuolelle, missä monipuolueneuvottelut jatkuivat. He vaativat itsenäistä afrikaanerien "volkstaatia" (kansantasavaltaa). Mielenosoitus muuttui pian mellakaksi, ja lopulta mielenosoittajat tunkeutuivat sisään rakennukseen. Mellakoijat sotkivat neuvottelusalin pahoin muun muassa virtsaamalla pöydille. Terre'Blanche piti salissa puheen kannattajilleen. Lopulta mellakoijat poistuivat rakennuksesta läheiselle aukiolle. Myöhemmin kenraali Viljoen myönsi, että mellakasta oli volkstaatin asialle enemmän haittaa kuin hyötyä.


title: Apartheid-järjestelmän purkaminen

text: Bophuthatswanan bantustanin kriisistä tuli käännekohta, jonka jälkeen valkoiset äärioikeistolaiset liikkeet eivät enää uhanneet demokraattista muutosta. Maaliskuussa 1994 ANC:tä kannattaneet kodinturvajoukot kaappasivat vallan nimellisesti itsenäisessä maassa ja vangitsivat sen johtajan Lucas Mangopen. Constand Viljoen loi nopeasti suunnitelman, jossa joukko Vapausrintamaan kuuluneita Etelä-Afrikan armeijan ja poliisin upseereita hyökkäisi Bophuthatswanaan ja palauttaisi Mangopen valtaan tarkoituksena ylläpitää suurapartheid-järjestelmää. Mangope ilmoitti, että hyökkäyksessä ei saisi käyttää AWB:n jäseniä järjestön poliittisen arkaluonteisuuden vuoksi.


title: Apartheid-järjestelmän purkaminen

text: Eugène Terre'Blanche ehti kuitenkin jo 10. maaliskuuta johtaa 600 kannattajaansa hyökkäämään alueelle. He ajoivat ympäri bantustania ja ampuivat sattumanvaraisesti kaikkia mustia, joiden arvelivat olevan ANC:n kannattajia. Hyökkäys kuitenkin päättyi traagisesti Mangopen vastustajien miehittämälle katusululle. Laukaustenvaihdon jälkeen, televisiokameroiden tallentaessa tapahtumia, raivostunut musta poliisi ampui haavoittuneen AWB:n jäsenen. Televisiokuvat näyttivät selvästi, miten epäpäteviä valkoiset amatöörisotilaat olivat mustiin ammattisotilaisiin verrattuna. Tämä murensi hetkessä äärioikeiston käsityksen, jonka mukaan korkeampaan rotuun kuuluvat valkoiset pystyvät paremman koulutuksensa ja aseistuksensa ansiosta aina hallitsemaan mustia alkuasukkaita. Kun vapausrintama ei kyennyt kaappaamaan valtaa edes yhdessä mustien kotimaassa, myös Etelä-Afrikan turvallisuusyhteisö luopui yhteistyöstä AWB:n kaltaisten järjestöjen kanssa. Pian tapahtuman jälkeen sekä Inkatha että Etelä-Afrikan konservatiivinen puolue ja suuri osa muistakin ryhmistä, jotka olivat alun perin aikoneet boikotoida vaaleja, ilmoittivat osallistuvansa niihin.


title: Apartheid-järjestelmän purkaminen

text: Vaikka inkatha ja AWB yrittivät häiritä vaalikampanjaa ja poliittinen väkivalta jatkui aina vaalipäiviin saakka, vaalit pidettiin siitä huolimatta 26.–29. huhtikuuta 1994. Noin 91 %:a äänioikeutetuista eli yli 19 miljoonaa ihmistä äänesti näissä Etelä-Afrikan ensimmäisissä demokraattisissa vaaleissa. Mustat äänestivät pääsääntöisesti ANC:tä, ja vain KwaZulu-Natalissa Inkathan onnistui kerätä ANC:tä laajempi kannatus. ANC nousi ylivoimaisesti suurimmaksi puolueeksi 62,6 % kannatuksella, mutta varsinkin Inkathan menestyksen vuoksi (10,5 % äänistä) se ei saavuttanut tarvittavaa määräenemmistöä perustuslain muuttamiseksi. Maan toiseksi suurimmaksi puolueeksi nousi Kansallispuolue 20,4 % kannatuksella, ja de Klerk nousi siten toiseksi varapresidentiksi Thabo Mbekin kanssa. Äärioikeisto sai 2,17% äänistä ja PAC vain 1,25%. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi. Maan kansalliskokouksen puhemieheksi valittiin ANC:n Frene Ginwala.


title: Pengerviljely

text: Pengerviljely eli terassiviljely on maanviljelyä, joka tapahtuu yleensä mäkiseen maastoon pengerretyissä tasaisissa kohdissa. Pengertämisen tarkoitus on estää tai hidastaa eroosiota tai kasteluveden karkaamista. Usein penkereitä on useita ja ne muodostavat porrastetun vaikutelman. Pengerviljely on yleistä monissa maissa ja sitä käytetään paljon vettä vaativien lajien, kuten riisin viljelyssä. Penkereet ovat myös helpompia koneelliselle ja manuaaliselle kylvölle ja sadonkorjuulle kuin jyrkkä rinne olisi.


title: Pengerviljely

text: Inkat aloittivat penkereiden rakentamisen Andien rinteille. Tekniikka osoittautui niin hyväksi, että sitä käytetään edelleen.


title: Lollapalooza

text: Lollapalooza on yhdysvaltalainen vaihtoehtorockiin painottuva festivaali, jonka perusti Jane’s Addictionin laulaja Perry Farrell yhtyeensä jäähyväiskiertueeksi vuonna 1991. Alun perin Lollapalooza oli useita kaupunkeja kattanut festivaalikiertue, joka kiersi Yhdysvaltoja vuosina 1991–1997. Se herätettiin uudelleen vuonna 2003 ja on jatkunut vakituisesti vuodesta 2005 alkaen yksittäisenä festivaalina, jonka tapahtumapaikkana on Chicagon Grant Park. 2010-luvulla festivaali on laajentunut Chilen Santiagoon ja Brasilian São Pauloon.


title: Lollapalooza

text:
Lollapaloozassa esiintyi 1990-luvulla monia sittemmin maailmanmaineeseen nousseita rock-yhtyeitä, kuten The Smashing Pumpkins, Alice in Chains, Soundgarden, Nine Inch Nails ja Pearl Jam.
Grant Park, ChicagoGrant Park, ChicagoGrant Park, ChicagoGrant Park, ChicagoGrant Park, ChicagoGrant Park, ChicagoGrant Park, Chicago


title: Arvo Manner

text: Arvo Verner Aleksander Manner (17. elokuuta 1887 Lappi Tl – 11. huhtikuuta 1962) oli maaherra ja ministeri.


title: Arvo Manner

text: Manner suoritti ylioppilastutkinnon 1906, oikeustutkinnon 1912 ja sai varatuomarin arvon 1915.


title: Arvo Manner

text: Manner toimi Viipurin läänin maaherrana 1925–1945 ja Kymen läänin maaherrana 1945–1955. Manner oli apulaissisäasiainministerinä Sunilan II hallituksessa 1932. Hän oli hallituksessa 14. maaliskuuta 1932 – 20. lokakuuta 1932 ammattiministerinä.


title: Arvo Manner

text: Kristillishenkisen oikeistopoliitikon Arvo Mannerin veli oli vasemmistojohtaja Kullervo Manner.


title: Maija Oravamäki

text: Anna-Maija "Maija" Oravamäki (o.s. Kukkohovi, s. 13. maaliskuuta 1974 Muhos) on suomalainen kestävyysjuoksija.


title: Maija Oravamäki

text: Oravamäen ensimmäinen SM-mitali oli puolimaratonin SM-hopea vuonna 2000 ajalla 1.19.51. Seuraavana vuonna hän juoksi puolimaratonilla SM-pronssille ajalla 1.18.41 ja voitti maratonin SM-kultaa ajalla 2.49.09. Vuonna 2002 hän oli puolimaratonin SM-kisoissa kolmas sekä voitti ensimmäisen mitalinsa Kalevan kisoissa sijoittumalla 10 000 metrin juoksussa kolmanneksi ajalla 35.26,34. Oravamäki voitti pronssia 5 000 metrin juoksussa Kalevan kisoissa 2003 ajalla 16.43,15. Seuraavana vuonna hän voitti sisäratojen SM-pronssia 3 000 metrin juoksussa ajalla 9.44,73 sekä kultaa Kalevan kisojen 10 000 metrillä ajalla 35.31,25.


title: Maija Oravamäki

text: Oravamäki voitti vuonna 2005 puolimaratonin Suomen-mestaruuden ajalla 1.16.26. Saman vuoden Kalevan kisoissa hän oli 10 000 metrillä toinen ajalla 35.22,61. Oravamäki valittiin Suomen joukkueeseen Helsingin MM-kisoihin, joissa hän sijoittui maratonilla neljänneksikymmenenneksitoiseksi ajallaan 2.43.31. Vuonna 2006 Oravamäki voitti sisäratojen SM-hopeaa 3 000 metrillä aikaan 9.35,19 ja puolimaratonilla SM-pronssia. Kalevan kisoissa hän voitti kultaa 10 000 metrillä ajalla 34.21,64 ja hopeaa 5 000 metrillä ajalla 16.43,08. Hän oli mukana Göteborgin EM-kisoissa, joissa hän sijoittui maratonilla kahdeksanneksitoista juoksemalla ajan 2.39.17. Vuosina 2008 ja 2009 Oravamäki voitti maratonjuoksun Suomen mestaruuden ja vuonna 2010 hän sijoittui toiseksi.


title: Maija Oravamäki

text: Oravamäki on kilpaillut myös hiihdossa. Vuonna 2009 hän voitti SM-pronssia 3 × 5 kilometrin viestissä Oulun Hiihtoseuran joukkueessa. Hän sijoittui vuoden 2011 Finlandia-hiihdossa 50 km vapaan tyylin kilpailussa toiseksi. Talvitriathlonin MM-kilpailuissa (lajit juoksu, maastopyöräily ja hiihto) hän on sijoittunut kolmanneksi vuonna 2011 ja toiseksi 2012.


title: Huomattavien henkilöiden ryhmä

text: Huomattavien henkilöiden ryhmä () oli Kansainyhteisön vuonna 1986 asettama ryhmä, jonka tarkoituksena oli arvioida tulisiko Kansainyhteisön liittyä kansainvälisiin talouspakotteisiin Etelä-Afrikkaa vastaan.


title: Huomattavien henkilöiden ryhmä

text: Ryhmä perustettiin, koska Kansainyhteisön kokouksessa Nassaussa, Bahamalla ei ollut päästy asiasta yhteisymmärrykseen: Kansainyhteisön kehitysmaajäsenet olivat kannattaneet pakotteita, kun taas Yhdistyneen kuningaskunnan pääministeri Margaret Thatcher kannatti "rakentavan yhteistyön" politiikkaa Etelä-Afrikan hallituksen kanssa ja vastusti pakotteita. Huomattavien henkilöiden ryhmän muodosti seitsemän valtiomiestä ja sen puheenjohtajina toimivat Australian entinen pääministeri Malcolm Fraser sekä Nigerian entinen johtaja kenraali Olusegun Obasanjo. Ryhmän tavoitteena oli pyrkiä aloittamaan neuvottelut Etelä-Afrikan hallituksen ja vastarintaryhmien välillä ja sen tuli raportoida tilanteesta puolen vuoden kuluttua Lontoossa pidetyssä Kansainyhteisön kokouksessa.


title: Huomattavien henkilöiden ryhmä

text: Etelä-Afrikan presidentti P.W. Botha pyrki vakuuttamaan, että maa oli matkalla muutokseen ja suostui ryhmän vierailuun maassa ja salli ryhmän tavata myös vankilassa olleen Nelson Mandelan. Ryhmän työ alkoi myönteisesti ja ryhmä alkoi muodostaa "neuvottelumallia", eli joukkoa myönnytyksiä kiistan molemmilta osapuolista, joka olisi mahdollistanut varsinaisten neuvottelujen aloittamisen. Myönnytyksiin kuului muun muassa hallituksen joukkojen vetäminen pois townshipeista, osittainen hätätila peruttaisiin ja kielletyt poliittiset järjestöt sallittaisiin ja poliittiset vangit vapautettaisiin. ANC puolestaan lupautui aseellisen kamppailun keskeyttämiseen.


title: Huomattavien henkilöiden ryhmä

text: Hallitus suhtautui ehdotuksiin aluksi myönteisesti ja perui hätätilan ja kumosi vihatut "passilait". Toukokuussa 1986 presidentti Botha alkoi kuitenkin perääntyä mahdollisista neuvotteluista ja lopulta toukokuun 19. ryhmän vielä ollessa maassa hallitus toteutti sotilasiskut ANC:n ja PAC:n sotilastukikohtiin Botswanassa, Zimbabwessa ja Sambiassa ja laajensi aikaisemman alueellisen hätätilan koko maahan. Huomattavien henkilöiden ryhmä katsoi tämän tahalliseksi provokaatioksi ja poistui samana iltana Etelä-Afrikasta. Raportissaan se suositteli Kansainyhteisön asettavan laajat ja velvoittavat talouspakotteet Etelä-Afrikalle.


title: Hohenzollern (veturitehdas)

text:
Hohenzollern oli saksalainen höyryvetureihin erikoistunut metallitehdas. Yhtiö rakensi erityisesti kapearaiteisilla rautateillä kulkevia vetureita, joiden erikoisuus oli sisäpuoliset sylinterit. Suomessa yhtiön vetureita oli useitakin; tunnetuimmat ovat Kuusankosken-Voikan rautatien höyrysäiliöveturi KVR7 ja Enso-Gutzeitin Kotkan tehtaiden 1067 mm höyrysäiliöveturi.
Viimeksi mainittu veturi on säilynyt ja museoituna Kotkassa. Tehtaan toiminta loppui toisen maailmansodan jälkeen.


title: Pulituuri

text: Pulituuri (tai polituuri < < 'kiilto') tai puusepänlakka on yleisnimike pintakäsittelyn viimeistelyyn käytetyille kiillotusnesteille. Tunnetuin merkitys pulituurille on niin sanotussa ranskalaisessa kiillotuksessa käytetty spriipohjainen sellakkaliuos. Alkoholistit tapasivat erottaa liuoksesta sellakan käyttääkseen spriitä päihteenä. Pulituuriin liuotettiin suolaa, pulloa ravistettiin, ja näin lakka putosi sakkana pohjalle, jättäen juomakelpoisen pirtun pintaan. Tästä tavasta sai alkunsa nimitys "puliukko", vaikka pulituurin käyttö olikin muihin korvikealkoholeihin verrattuna vähäistä.


title: Pulituuri

text: Pulituurilla kiillottamisesta käytetään nimitystä "puleeraus". Puleeraus tehdään eri lakkatyypeille erilaisilla liuoksilla, mutta muuten työtavat ovat yhteneväiset. Yleensä puleeraus tehdään entisöintityön päätteeksi nitroselluloosalakoille, joita on käytetty varsinkin 1920–1940-luvun kalusteissa. Tätäkin vanhemmissa kalusteissa käytetyille sellakkapinnoille tehtävä puleeraus tunnetaan nimellä "ranskalainen kiillotus". Alkydi-, uretaani-, uretaanialkydi- ja muut lakat puleerataan yleensä hiomatahnalla, jolloin hionnan voi jättää väliin. Puleerauksen aluksi valmis lakkapinta vesihiotaan noin 600–1000-lukuisella vesihiomapaperilla kauttaaltaan. Puleerauksessa käytetään työvälineenä "tolloa", joka on nukkaamattomasta puuvillakankaasta ja vanusta tai strasselista tehty nyytti. Nyytti kastellaan pulituuriin ja puristetaan kuivaksi kangasta tai paperia vasten. Pinta sivellään nihkeällä tollolla tarpeen vaatiessa tolloa kastellen. Tollo saa kulkea yhdestä kohdasta vain kerran, eikä saa pysähtyä työn aikana. Tollo tuodaan pintaan pinnan päädystä tai vinosti reunaa myöten kevyesti pintaa sivellen. Puleeraustyö on tarkkaa käsityötä, jossa puleerattava lakkapinta pilaantuu helposti, jos tollo pysähtyy puleerattavalla pinnalla tai kulkee juuri pulituuriin kastuneen pinnan yli.


title: Karstimaa

text: Karstimaa on maisemamuoto, joka syntyy usein vuorisuola-, kalkkikivi-, kipsi- tai jopa dolomiittikallioon. Sadeveden liuottaessa sen pinnasta pois vesiliukoista ainesta, joka voi olla kalliotyypistä riippuen suolaa, kalsiumkarbonaattia, muita karbonaatteja tai kipsiä. Sana ”karsti” tulee Balkanin Karst-vuoristosta.


title: Karstimaa

text: Vuorisuola on aina vesiliukoista ja se liukenee pinnalle tulevaan veteen suoraan. Karbonaatteja sisältävät mineraalit eivät sen sijaan liukene suoraan veteen. Sadevesi muuttuu luonnostaan happamaksi, kun ilmakehän hiilidioksidi (CO) liukenee satavaan veteen suoraan ilmasta ja tekee sadevedestä laimeaa hiilihappoliuosta (HCO). Veden hiilihappo reagoi kemiallisesti kallion karbonaattien kanssa muodostaen uusia yhdisteitä. Alempi yhtälö esittää kalsiumkarbonaatin (CaCO) reaktiota:


title: Karstimaa

text: Koska ilmakehästä voi veden mukana tulla muitakin happoja, ovat reaktiot aina erilaisia kullekin hapolle ja niiden reaktiotuotteet ovat samoin erilaiset. Oleellista on se, että reaktiot kuorivat kiven pintaa ja että reaktiotuotteet poistuvat virtaavan veden mukana. Kiven pintaan syöpyy pitkien aikojen kuluessa koloja ja uurteita, jota pitkin syövyttävät sadevedet virtaavat syvemmälle kiveen. Uurteet ja kolot syvenevät, koska myös syövyttävä vesi kulkeutuu syvälle.


title: Karstimaa

text: Tällainen rapautuminen ei jätä kovin paljon maannosta, joka lopulta peittäisi kallion pinnan. Sen sijaan uurteen syvenevät ja porautuvat kallion pintaa syvemmälle ja ne alkavat yhdistyä kanavien verkostoksi, jota pitkin sadevesi virtaa alemmaksi. Lopulta kanavat puhkaisevat maanalaisia yhteyksiä toisiinsa ja syntyy maanalaisia puroja ja jokia. Niitä kanavia, jotka tunkeutuvat kallioon maanpinnalta pystysuoraan alas pohjaveden tasolle kutsutaan doliineiksi. Pohjaveden saavutettuaan, veden paine suuntautuu sivullepäin. Siten voi syntyä vaakasuoria luolia joko pohjaveden alle tai sen yläpuolelle.


title: Karstimaa

text: Mikään ei estä maanalaista jokea syövyttämästä tunnelia suuremmaksi. Pohjaveden alapuolella veden virtaus syövyttää luolan lattiaa, seiniä ja kattoa tasaisesti. Luolat tulevat silloin pyöreän muotoisiksi. Jos joki virtaa pohjaveden yläpuolella, kuluttaa joki vain luolan lattiaa ja alaseiniä. Tällöin luolan korkeus kasvaa koko ajan. Korkealla maan pinnalta kalkkikiven läpi tihkuva vesi on karbonaateista kylläinen ja karbonaatit voivat saostua luolissa takaisin mineraaleiksi. Näin syntyvät esimerkiksi tippukivet (stalaktiitti ja stalagmiitti). Vesi muuttuu sitten muuttuu pohjavedeksi ja jokien vedeksi. Alavilla mailla maanalainen vesi tihkuu tai virtaa lopulta takaisin maan pinnalle joko karstilähteinä tai luolista purkautuvina karstipuroina taikka vesi laskee järveen tai mereen vedenalaisista lähteistä.


title: Karstimaa

text: Maanalaiset luolat vaikuttavat myös karstimaisemaan. Kun luola on kasvanut riittävän suureksi, voi sen katto romahtaa ja luolasta syntyy maanpinnalle aukko. Doliinit ja maanalaisten jokien suuaukot toimivat tulvissa myös päinvastoin. Tulvaveden täyttäessä maanalaiset onkalot, alkaa vesi tunkeutua aukoista ylös maanpinnalle. Tällöin joki saattaa virrata koko matkan sekä maan alla että maanpinnalla ja notkelmiin voi nousta karstijärviä. Maanalaiset luolastot kuitenkin tyhjenevät lopulta ja silloin pinnalla vedenpinta laskee ja vesi painuu takaisin doliineihin.


title: Karstimaa

text: Jos karstikallion päällä on maanosta, ei kalkkikiven rapautumista huomaa ennen kuin siihen syntyy doliineja tai sen pinta muuten kuluu. Jos jokivesi tai vesistön aallokko huuhtoo kalkkikivipinnan esille tai se on ollut jo jääkaudelta saakka paljaana, voi nähdä kalkkikivikiveyksen. Siinä kallion pinta on syöpynyt kuopille ja syville uurteille.


title: Karstimaa

text: Seuraava vaihe on vaikeampikulkuinen karrenmaasto. Siinä ei ole enää tasaista kallionpintaa, vaan pinta on täynnä ihmisen kokoisia uurteita ja syviä koloja sekä maan alle vajoavia doliineja. Maasto voi olla laiduntaville eläimille vaarallinen, koska koloihin pudonneet eläimet eivät pääse enää pois tai syöpyneet viisteet ovat liukkaita ja eläimet putoavat niiltä alas.


title: Karstimaa

text: Maasto muuttuu vaikeammaksi, kun maanalaiset luolat sortuvat ja maahan syntyy suuria aukkoja. Aukot voivat olla syviä tai ne ovat täynnä seisovaa tai virtaavaa vettä. Rinteet aukkojen lähettyvillä voivat sortua aukkoihin. Aukot ovat alkua maaston romahtamiselle. Silloin törröttämään jää kovempi kiviaines, jonka ympäriltä maat vajoavat yhä alemmaksi. Karstipylväiksi tai -mäiksi kutsuttuja jyrkkärinteisiä mäkiä, joita ympäröi tasainen virtaavan veden tasoittama ja hedelmällinen maannos. Tämän tyyppisiä maisemia tunnetaan ympäri maailmaa.


title: Eddie Boyd

text: Eddie Boyd (oik. Edward Riley Boyd, 25. marraskuuta 1914 – 13. heinäkuuta 1994) oli bluespianisti ja laulaja, joka sävelsi bluesstandardit ”Five Long Years” ja ”Third Degree”. Boyd asui Suomessa vuodesta 1970 asti.


title: Eddie Boyd

text: Boyd syntyi Stovallin plantaasilla lähellä Mississippin Clarksdalea. Myös Muddy Waters eli kyseisellä plantaasilla. Boyd muutti Memphisiin Tennesseehen vuonna 1936, missä hän soitti Dixie Rhythm Boys -nimisen yhtyeensä riveissä pianoa ja kitaraa.


title: Eddie Boyd

text: Suuren muuttoliikkeen mukana Boyd ajautui vuonna 1941 Chicagoon. Siellä hän laati ja levytti yhden kaikkien aikojen soitetuimmista blueskappaleista, ”Five Long Years” (1952). Myös Boydin toiseksi tunnetuimmasta kappaleesta, ”Third Degree” (1953), on lukuisia coveresityksiä. Kolmas hittisingle oli ”24 Hours” (1953).


title: Eddie Boyd

text: Vuonna 1965 Boyd lähti kiertämään Eurooppaa Buddy Guyn kanssa. Myöhemmin hän levytti ja teki kiertueita Fleetwood Macin ja John Mayallin Bluesbreakers-yhtyeen kanssa. Yhdysvalloissa kokemaansa rasismiin kyllästynyt Boyd muutti ensin Belgiaan, ja asettui vuonna 1970 Suomeen. Hän julkaisi vielä samana vuonna Love Recordsin kautta levyn "Praise to Helsinki". Levyn materiaali äänitettiin Hollannissa ja taustamuusikkoina toimivat basisti Willy Donnie ja rumpali Eddie Hunton. Vuonna 1972 hän levytti sen sijaan suomalaisten rockmuusikoiden kuten kitaristi Albert Järvisen ja Wigwam-yhtyeen rumpali Ronnie Österbergin kanssa. Boyd levytti yhteensä kymmenkunta levyä Suomessa. Viimeisen bluesesiintymisensä Boyd teki vuonna 1984 Helsingissä. Sen jälkeen hän keskittyi gospelmusiikkiin.


title: Eddie Boyd

text: Boyd meni naimisiin vaimonsa Leilan kanssa vuonna 1977. Hän kuoli Meilahden sairaalassa 79-vuotiaana vuonna 1994. Boyd on haudattu Helsingin pitäjän kirkon hautausmaalle.


title: Eddie Boyd

text: Pari kuukautta Boydin kuoleman jälkeen ilmestyi Eric Claptonin Yhdysvalloissa ja Britanniassa albumilistojen kärkisijoille noussut albumi "From the Cradle", jossa oli mukana Boydin kappaleet ”Five Long Years” ja ”Third Degree”. ”Five Long Yearsin” tätä aikaisemmin levyttäneitä artisteja ovat esimerkiksi Buddy Guy (1991), Muddy Waters, Colin James (1987, single), John Lee Hooker (Van Morrisonin kanssa), The Yardbirds, Memphis Slim, B. B. King, Ike ja Tina Turner ja Freddie King (1971).


title: Human Clay

text: Human Clay on rock-yhtye Creedin vuonna 1999 julkaistu yhtyeen toinen pitkäsoitto. Albumi on yhtyeen myydyin ja se on myynyt kotimaassaan 11 miljoonaa. Albumin ensimmäinen single "Higher" julkaistiin samana vuonna, joka toi yhtyeen suureen suosioon, jota jatkoi 2000 julkaistut singlet "What If", "With Arms Wide Open" ja "Are You Ready?". Kaikki neljä singleä nousivat USA:n singlelistojen ykkösiksi.


title: Human Clay

text: "With Arms Wide Open" voitti 2001 Grammyn parhaana rock esityksenä.


title: Human Clay

text: Albumi oli basisti Brian Marshallin viimeinen yhtyeen kanssa sillä hän erosi yhtyeestä vuonna 2000.


title: QSZ-92

text: QSZ-92 -palveluspistooli () on Norincon Kiinan Kansan vapautusarmeijalle valmistama kaksitoiminen itselataava pistooli, joka on ollut käytössä 1990-luvun lopulta lähtien. Se toimii lyhytrekyyliperiaatteella ja sen lukitusmekanismina on pyörähtämällä lukittuva piippu.


title: QSZ-92

text: QSZ-92:n kehittäminen on vahvistamattomien tietojen mukaan alkanut vuonna 1994. QSZ-92:ä valmistetaan kahdella kaliiperilla: tavallisin versio on 9 x 19 mm Parabellum/Luger ja hieman harvinaisempi versio käyttää aseelle erityisesti tarkoitettua 5,8 mm panssarinläpäisevää luotia QSZ-92-5.8. Jälkimmäinen muistuttaa belgialaista 5.7 x 28 mm patruunaa.


title: Markkinatutkimus

text: Markkinatutkimuksen avulla hankitaan tietoja markkinatilanteista ja niiden muutoksista.


title: Markkinatutkimus

text: Usein virheellisesti luullaan, että markkinatutkimus ja markkinointitutkimus ovat sama asia. Markkinatutkimuksen ja markkinointitutkimuksen erona on kootun ja analysoidun tiedon käyttötarkoitus: Markkinatutkimuksen avulla pyritään ymmärtämään paremmin markkinaa ja siellä vaikuttavia tekijöitä kun taas markkinointitutkimuksella tyypillisesti pyritään vertailemaan tehtyjen toimenpiteiden vaikutuksia.


title: Markkinatutkimus

text: Nykyaikaisessa markkinatutkimuksessa nidotaan yhteen kerätty tutkimustieto, järjestelmät sekä toimenpide-ehdotukset.


title: Markkinatutkimus

text: Markkinatutkimuksen käyttötarkoitukset:


title: Markkinatutkimus

text: Markkinatutkimuksen tyypillinen toteutusprosessi:


title: Markkinatutkimus

text: Markkinatutkimuksen tiedonkeruu toteutetaan tyypillisesti kysymällä kohderyhmän ihmisiltä kysymyksiä. Saadut vastaukset analysoidaan, minkä perusteella voidaan tehdä johtopäätöksiä. Markkinatutkimusta toteuttaessa on huomioitava kerättävän tiedon sisältö sekä kerätyn tiedon käyttötarkoitus, jonka perusteella laaditaan tutkimuskonsepti ja tiedonkeruun kysymysasettelu. Erityistä huomiota on kiinnitettävä myös tiedonkeruun kohderyhmään, jonka perusteella tyypillisesti valitaan tiedonkeruun kanavat.


title: Markkinatutkimus

text: Tiedonkeruun kanavia voivat olla esimerkiksi:


title: Markkinatutkimus

text: Markkinatutkimuksen luotettavuuden kannalta olennaista on varmistua kysymysasettelun validiteetista sekä otannan ja otoksen reliabiliteetista. Perusajatus on, mitä enemmän vastaajia, sen luotettavammin voidaan tehdä johtopäätöksiä. Validiteetin varmistamiseksi syytä on kääntyä tutkijan tai muun tutkimusammattilaisen puoleen. Markkinatutkimuksia Suomessa toteuttavat esimerkiksi yliopistot, ammattikorkeakoulut sekä markkinatutkimusalan yritykset.


title: Kauhukomedia

text: Kauhukomedia on kirjallisuudessa ja elokuvissa käytetty tyylilaji, jossa yhdistellään kauhua ja komediaa.


title: Kauhukomedia

text: Kirjallisuudessa Edgar Allan Poe yhdisteli kauhua ja huumoria jo 1800–luvulla. Yhdysvaltalaisen kirjailijan Washington Irvingin vuonna 1820 julkaisema kauhukomediatarina "The Legend of Sleepy Hollow" on yksi lajityypin ensimmäisistä suurista teoksista.


title: Kauhukomedia

text: Elokuvissa usein hirviöt on kuvattu koomisella tavalla tai elokuvien päähenkilöt ovat typeriä ja yleensä uhkeita povipommeja kuten kauhuelokuvissa. Tunnettuja nykyisiä kauhukomedioita ovat muun muassa "Scary Movie" ja "Shaun of the Dead".


title: Remedios Amaya

text: Remedios Amaya (s. 1. huhtikuuta 1962 María Dolores Amaya Vegana) on romanitaustainen laulaja, joka edusti kotimaataan Espanjaa Eurovision laulukilpailussa 1983 kappaleella "¿Quién maneja mi barca" sinivalkoiseen hameeseen pukeutuneena ja avojaloin. Laulu ei saanut yhtään pistettä ja jäi näin ollen viimeiselle sijalle. "¿Quién maneja mi barca" oli melko epätavallinen euroviisu ja siihen oli haettu vaikutteita perinteisestä espanjalaisesta kansanmusiikista (pääasiassa salsasta ja flamencosta). Amaya oli peräisin köyhistä olosuhteista ja hän oli syntynyt kymmenlapsiseen lapsikatraaseen. Hänellä ei ollut euroviisuesiintymisensä aikoihin takanaan aikaisempia levytyksiä, peruskoulutusta tai lukutaitoa. Hänen valintaansa Espanjan euroviisuedustajaksi ei edeltänyt minkäänlaista semifinaalia tai koekarsintaa. Amaya oli muutamia vuosia poissa julkisuudesta, mutta julkaisi pari uutta levyä 1990-luvun lopussa ja 2000-luvun alussa.


title: Perun lippu

text: Perun lippu otettiin käyttöön 25. helmikuuta 1825. Sen mittasuhteet ovat 2:3.


title: Perun lippu

text: Argentiinasta ja Chilestä Peruun vuonna 1820 saapunut itsenäisyystaistelija José de San Martín suunnitteli Perulle aluksi punavalkoisen lipun, jonka värit kertoman mukaan tulivat hänen maahan saapuessaan näkemistään flamingoista. Hänen lippunsa koostui kolmionmuotoisista kentistä ja vaakunasta. Perulaiset itsenäisyystaistelijat ottivat vuonna 1822 käyttöön samanvärisen lipun, jossa oli punaiset ja valkoiset vaakakentät sekä punainen aurinko, perinteinen Inkavaltakunnan symboli. Lippu muistutti liikaa Espanjan lippua, joten kentät käännettiin pystysuuntaisiksi. Lopullisessa lipussa, joka otettiin käyttöön vuonna 1825, auringon korvasi uusi vaakuna, jota käytetään valtiolipussa. Lipun punaiset raidat edustavat isänmaanystävien verta ja valkoinen raita puhtautta.


title: Markkinointitutkimus

text: Markkinointitutkimus on toimenpide, jolla systemaattisesti kerätään ja analysoidaan tietoa esimerkiksi markkinoista, markkinoinnista, mainonnasta tai imagosta.


title: Markkinointitutkimus

text: Markkinointitutkimus sekoitetaan helposti markkinatutkimukseen, joka kuitenkin on edellistä suppeampi käsite. Markkinatutkimuksen avulla pyritään ymmärtämään paremmin markkinaa ja siellä vaikuttavia tekijöitä kun taas markkinointitutkimuksella tarkoitetaan kaikkea sitä tutkimusta jolla pyritään ymmärtämään paremmin yrityksen liiketoimintaympäristöä ja erityisesti asiakasrajapintaa.


title: Markkinointitutkimus

text: Markkinointitutkimuksen käyttötarkoitukset:


title: Markkinointitutkimus

text: Markkinointitutkimuksen tyypillinen toteutusprosessi:


title: Markkinointitutkimus

text: Markkinointitutkimuksia toteuttavat Suomessa esimerkiksi markkinointitutkimusalan yritykset.


title: Kenneth H. Cooper

text: Kenneth H. Cooper (s. 1931) on yhdysvaltalainen lääkäri ja entinen ilmavoimien eversti. Cooper kirjoitti vuonna 1968 kirjan "Aerobics", joka korostaa pääpainonaan verenkiertoelimistön kohentamista.


title: Kenneth H. Cooper

text: Työskennellessään ilmavoimissa Cooper keksi yksinkertaisen Cooperin testin, jossa juostaan mahdollisimman pitkälle 12 minuutissa. Cooperin testi korreloi koko väestössä hyvin maksimaalisen hapenottokyvyn (VO2max) kanssa ja sopii käytettäväksi suuren ihmisjoukon kuntotason selvittämiseen.


title: Nacho Libre

text: Nacho Libre on vuonna 2006 tehty komediaelokuva. Elokuvan on ohjannut Jared Hess.


title: Nacho Libre

text: Elokuva kertoo Nachosta, joka toimii luostarin kokkina ja ruokkii nälkää näkeviä lapsia. Mutta öisin hänestä tulee Nacho Libre, Luchador-painija (meksikolainen showpaini). Esqueleto innoittaa Nachon haastamaan Meksikon julmimmat ja parhaimmat painijat, jotta voisi pelastaa lapset ja saisi sisar Encarnaciónin rakastumaan häneen.


title: Luis García

text: Luis García on seuraavien henkilöiden nimi:


title: John Duthie

text: John Duthie (s. 13. toukokuuta 1958, Yorkshire) on englantilainen pokeriammattilainen ja promoottori. Ennen pokeriuraansa hän oli televisio-ohjaaja.


title: John Duthie

text: Duthie aloitti televisiossa apulaisohjaajana televisiosarjassa "Nuori Indiana Jones seikkailee" ja sen jälkeen on ohjannut jaksoja muun muassa sarjoista "Hiljainen todistaja", "Tehdas", "As If" ja "Antaa palaa!".


title: John Duthie

text: Duthie tuli pokerimaailman tietoisuuteen voittamalla Mansaarella käydyn televisioidun Poker Million -turnauksen. Turnauksen ykköspalkinto oli miljoona puntaa. Sen jälkeen hän oli pelaamassa kolmessa "Late Night Poker" -pokeriohjelman jaksossa.


title: John Duthie

text: Vuoden 2003 Euroopan kaksinpelimestaruuskilpailuissa Duthie sijoittui toiseksi Mike Sextonin jälkeen.


title: John Duthie

text: John Duthie kehitti ja käynnisti European Poker Tourin, jota on pelattu vuodesta 2004.


title: John Duthie

text: Duthie edustaa European Poker Tourin pääsponsoria PokerStars-nettipokerihuonetta. Syyskuussa 2007 hänen pokeriuransa turnausansiot ylittivät 1,8 miljoonaa dollaria.


title: Kuninkaallinen draamateatteri

text: Kuninkaallinen draamateatteri () eli Dramaten on teatteri Ruotsin pääkaupungissa Tukholmassa. Sen perusti kuningas Kustaa III vuonna 1788, ja se on Ruotsin näyttämötaiteen kansallisnäyttämö.


title: Kuninkaallinen draamateatteri

text: Nykyinen teatteritalo rakennettiin 1901–1908, ja sen suunnitteli arkkitehti Fredrik Lilljekvist. Rakennuksessa on nähtävissä kansallisromantiikan ja jugendin piirteitä. Suuren lämpiön seinällä on teatterin perustajaa, kuningas Kustaa III:tta esittävä seinämaalaus, jonka on tehnyt Gustaf Cederström. Rakennuksen koristeluista vastasi myös muun muassa Carl Larsson.


title: Kuninkaallinen draamateatteri

text: Niin sanottu pieni näyttämö perustettiin vuonna 1945 entisen elokuvateatterin tiloihin.


title: Outo laakso

text: Outo laakso (, ) on ihmisen mallintamiseen liittyvä hypoteesi, jonka esitti Masahiro Mori vuonna 1970. Alun perin hypoteesi on esitelty robotiikan yhteydessä, mutta se soveltuu myös esimerkiksi tietokoneanimaatioon. Sille ei ole vakiintunutta suomenkielistä nimitystä, myös muun muassa epämukavaa, kammottavaa ja vierasta laaksoa on ehdotettu.


title: Outo laakso

text: Morin hypoteesi väittää, että kun robotista tehdään vähitellen ulkonäöltään ja liikkeiltään enemmän ihmisen kaltainen, ihmisen suhtautuminen robottiin on myönteisempää ja empaattisempaa. Jossain vaiheessa saavutetaan piste, jossa suhtautuminen muuttuukin yllättäen jyrkän torjuvaksi. Siinä pisteessä robotit alkavat näyttää oudoilta ja mahdollisesti vaarallisilta ihmisiltä. Kuitenkin kun robotti muistuttaa aina vain enemmän normaalia ihmistä, ihminen alkaa lopulta tuntea sitä kohtaan samoin kuin tuntisi oikeaa ihmistä kohtaan.


title: Outo laakso

text: Tätä torjuvan suhtautumisen aluetta nimitetään oudoksi laaksoksi. Nimi kuvastaa ajatusta, jossa ”melkein ihmisenkaltainen” robotti vaikuttaa ihmisestä liian oudolta ja vieraalta herättääkseen empaattisia tunteita.


title: Outo laakso

text: Ilmiötä on käytetty hyväksi kauhuelokuvissa, joiden nuket, robotit ja elävät kuolleet ovat miltei-ihmisenkaltaisuudessaan pelottavia. Vahakabinetin nuket voivat myös olla samasta syystä häiritsevän näköisiä, vaikka tämä ei olisikaan niiden tarkoitus.


title: ISO 20252

text: ISO 20252 on kansainvälinen markkinatutkimuslaatustandardi, joka lanseerattiin ensi kerran vuonna 2006 (ISO 20252:2006). Standardin laatijaorganisaatio on ISO (the International Organization for Standardization). ISO 20252 markkinatutkimusalan laatustandardi määrittelee suuren joukon tekijöitä, joita noudattamalla ja kehittämällä voidaan taata laadukas ja luotettava markkinatutkimuksen validiteetti, reliabiliteetti sekä lopputulos. Kyseistä standardia noudattavan yrityksen tavoitteena on jatkuva palveluiden kehittäminen ja asiakastyytyväisyyden parantaminen.


title: Wimbledon FC

text: Wimbledon FC oli jalkapalloseura Wimbledonin kaupunginosasta Lontoosta, Englannista. Se perustettiin vuonna 1889 nimellä Wimbledon Old Centrals. Vuodesta 1905 seuran nimenä oli Wimbledon FC, lukuun ottamatta vuotta 1910, jolloin se pelasi nimellä Wimbledon Borough. Seura muutti vuonna 2003 Milton Keynesin kaupunkiin ja vaihtoi nimekseen Milton Keynes Dons FC.


title: Wimbledon FC

text: Wimbledon FC pelasi lähes 90 vuotta amatöörisarjoissa. Se voitti kahdeksan kertaa Isthmian League -sarjan mestaruuden sekä vuonna 1963 Amatöörien FA Cupin kukistettuaan loppuottelussa Sutton Unitedin 4–2. Vuonna 1975 Wimbledonista tuli ensimmäinen liigan ulkopuolinen seura 1900-luvulla, joka kukisti FA Cupissa 1. divisioonan seuran tämän kotikentällä voitettuaan 3. kierroksella Burnleyn. Seuraavalla kierroksella Wimbledon pelasi 0–0-vierastasapelin hallitsevaa liigamestaria Leeds Unitedia vastaan ennen kuin putosi niukasti jatkosta uusintaottelussa.


title: Wimbledon FC

text: Wimbledon hyväksyttiin Englannin liigaan vuonna 1977. Kaksi vuotta myöhemmin se nousi 3. divisioonaan, mutta putosi seuraavalla kaudella takaisin 4. divisioonaan. Keväällä 1981 seura nousi jälleen 3. divisioonaan vain pudotakseen takaisin alimmalle liigatasolle seuraavana keväänä. Seuraavilla kahdella kaudella Wimbledon nousi sarjatasoa ylemmäksi päätyen keväällä 1984 ensimmäistä kertaa 2. divisioonaan. Kaksi vuotta myöhemmin seura nousi tuolloiseen pääsarjaan, 1. divisioonaan.


title: Wimbledon FC

text: Wimbledon FC aloitti historiansa ensimmäisen pääsarjakauden syksyllä 1986 – yhdeksän vuotta sen jälkeen, kun se oli hyväksytty jalkapalloliigaan. Seura voitti kauden kolme ensimmäistä otteluaan nousten 1. syyskuuta sarjakärkeen. Monien asiantuntijoiden varmaksi putoajaksi ennustama Wimbledon sijoittui sarjassa lopulta kuudenneksi. Seuran manageri Dave Bassett siirtyi kauden jälkeen Watfordiin ja hänet korvasi Bobby Gould.


title: Wimbledon FC

text: Wimbledon FC saavutti suurimman menestyksensä 14. toukokuuta 1988, jolloin se voitti Wembleyllä pelatussa FA Cupin loppuottelussa Liverpoolin Lawrie Sanchezin maalilla 1–0. Wimbledonin kapteeni Dave Beasantista tuli ensimmäinen maalivahti, joka torjui rangaistuspotkun FA Cupin finaalissa hänen torjuttuaan John Aldridgen laukauksen. Wimbledonista tuli ensimmäinen seura, joka on voittanut sekä amatöörien että ammattilaisten FA Cupin. Englantilaisseurojen pelikiellon vuoksi se ei kuitenkaan päässyt mukaan Cup-voittajien cupiin.


title: Wimbledon FC

text: Wimbledonin "hullu jengi" menestyi vuodesta toiseen liigassa varsin hyvin, vaikka sen budjetti oli sarjan pienimpiä. Keväällä 1989 se oli liigassa kahdestoista ja seuraavalla kaudella kahdeksas. Seuran FA Cupin mestaruuteen luotsannut Bobby Gould jätti managerin tehtävät kesällä 1990 ja hänet korvasi Ray Harford. Seuraavalla kaudella "Dons" sijoittui seitsemänneksi. Samana kesänä se jätti kotikenttänään vuodesta 1912 toimineen Plough Lanen siirtyen vuokralaiseksi Crystal Palacen stadionille Selhurst Parkille.


title: Wimbledon FC

text: Harford erosi managerin paikalta lokakuussa 1991 ja hänet korvasi väliaikaisesti Peter Withe, kunnes Joe Kinnear tuli manageriksi vuodenvaihteen jälkeen. Wimbledon sijoittui liigassa 12:nneksi sekä kaudella 1991–1992 että ensimmäisellä valioliigakaudella 1992–1993. Keväällä 1994 se saavutti toistamiseen kuudennen sijan, historiansa parhaan liigasijoituksen, ja eteni lisäksi liigacupissa puolivälieriin. Seuraavalla kaudella se sijoittui yhdeksänneksi ja keväällä 1996 14:nneksi edeten lisäksi FA Cupin puolivälieriin.


title: Wimbledon FC

text: Kausi 1996–1997 oli yksi Wimbledonin menestyksekkäimpiä. Se pudotti Manchester Unitedin FA Cupista ja selviytyi välierään, jossa hävisi lopulliselle mestarille Chelsealle. Liigacupissa se selviytyi niin ikään välieräotteluun, jonka hävisi mestaruuden voittaneelle Leicesterille. Liigassa se oli pitkään viiden parhaan joukossa sijoittuen lopulta kahdeksanneksi. Seuraavat kaksi kautta se aloitti hyvin, mutta putosi lopulta 15:nneksi ja 16:nneksi. Keväällä 1999 se eteni lisäksi liigacupissa välieriin pudoten lopulliselle mestarille Tottenhamille.


title: Wimbledon FC

text: Joe Kinnear jätti managerin tehtävät kesällä 1999 ja hänet korvasi Egil Olsen. Wimbledon lähti kauteen suurin odotuksin, mutta tuloksena oli putoaminen 1. divisioonaan 14 vuotta kestäneen pääsarjakauden jälkeen. Managerin tehtävät kauden loppuvaiheessa ottanut Terry Burton jatkoi tehtävässä seuraavat kaksi kautta, joilla kummallakin Wimbledon oli lähellä selviytyä nousukarsintaotteluihin.


title: Wimbledon FC

text: Wimbledonin rahatilanne oli heikentynyt niin voimakkaasti, etteivät seuran omistajat löytäneet muuta ratkaisua kuin myydä seura Lontoon ulkopuolelle, Milton Keynesin kaupunkiin. Pettyneet kannattajat perustivat uuden seuran, AFC Wimbledonin. Kausi 2002–2003 oli viimeinen täysi kausi, jonka Wimbledon FC pelasi Selhurst Parkilla. Kannattajat protestoivat muuttoa vastaan boikotoimalla otteluita – kauden yleisökeskiarvo oli vain 1 500 katsojaa, joista valtaosa vierasjoukkueiden kannattajia. Joukkue sijoittui sarjassa kymmenenneksi. Seuran velat olivat tuolloin 20 miljoonaa puntaa.


title: Wimbledon FC

text: Wimbledon aloitti kauden 2003–2004 Selhurst Parkilla, mutta muutti pian Milton Keynesiin. Se pelasi kuitenkin koko kauden Wimbledonin nimellä. Kaudesta tuli katastrofaalinen, sillä seura jäi sarjassa viimeiseksi hävittyään peräti 33 ottelua. Englannin liigan historiassa vain Doncaster Rovers on hävinnyt enemmän liigaotteluita kauden aikana, 34, kaudella 1997–1998. Syksyllä 2004 seura aloitti Englannin Ykkösliigassa Milton Keynes Donsin nimellä.


title: Wimbledon FC

text: 1980-luvun alussa seura solmi yhteistyösopimuksen Kopareiden kanssa. Wimbedon lähettinkin 1980-luvulla useita pelaajia Kuopioon pelaamaan kesäkuukausiksi, kun Englannin sarjat olivat tauolla. Kaudet 1994-2001 seurassa pelannut Marcus Gayle on yksi seuran suurimmista ikoneista. Gayle pelasi myös Suomessa Kuopion Palloseurassa kaudella 1990.


title: Tar (Unix)

text: tar () tarkoittaa kahta asiaa: alun perin Unix-järjestelmissä tarkoitettua tiedostomuotoa, ja kyseisen tiedostomuodon käsittelyyn käytettyä ohjelmaa. Nykyisin tar-tiedostomuoto ja ohjelman käyttöparametrit on määritelty POSIX.1-standardissa (1988 ja 2001), ja tiedostomuotoa tuetaan myös monissa muissa ei-POSIX-käyttöjärjestelmissä.


title: Tar (Unix)

text: Alun pitäen ohjelma ja tiedostomuoto luotiin varmuuskopioiden tekemiseen nauha-asemalle ja muille sarjamuotoiseen tallentamiseen pohjaaville varmuuskopiolaitteille. Nykyisin sitä käytetään laajalti Unixin kaltaisissa järjestelmissä tiedostojen pakkaukseen yhteen tiedostoon, tavallisesti varmuuskopiointia, levittämistä tai siirtämistä varten. Sarjamuotoisuus näkyy edelleen siinä, että tar-ohjelma voi lukea arkistotiedoston standardisyötteestä ja kirjoittaa sen standardiulostuloon, ja mahdollistaa täten tiedon putkittamisen toiseen ohjelmaan. Haittana on se, että yksittäisten tiedostojen purkaminen tiedostosta on vaikeampaa, koska tar-tiedosto pitää lukea alusta alkaen purettavaa tiedostoa etsittäessä.


title: Tar (Unix)

text: Tar-tiedostomuoto ei sisällä itsessään tiedon pakkausta. Tämän takia tar-tiedostot tyypillisesti pakataan vielä toisella ohjelmalla. Vanhemmissa Unix-järjestelmissä käytettiin compress-ohjelmaa, mutta nykyisin käytännön standardeja ovat gzip ja bzip2. Tar-tiedostojen tiedostopäätteinä ovat siis ".tar.gz" tai ".tgz" jos tiedosto on pakattu gzip-ohjelmalla, tai ".tar.bz2" jos tiedosto on pakattu bzip2-ohjelmalla.


title: Tar (Unix)

text: Tehdään varmuuskopio koko kovalevystä (juurihakemistosta alkaen) nimellä backup0.tar:


title: Tar (Unix)

text: Puretaan yllä luotu arkisto juurihakemistoon:


title: Tar (Unix)

text: Kopioidaan hakemisto /usr/user1/ , sen kaikki tiedostot ja alihakemistot tiedostoineen hakemistoon /usr/user2


title: Tar (Unix)

text: Varmuuskopioidaan kaikki järjestelmän 30 päivää ja aikaisemmin muokatut tiedostot:


title: Ruotsin arkkitehtuurimuseo

text: Ruotsin arkkitehtuurimuseo () on museo Ruotsin pääkaupungissa Tukholmassa. Se sijaitsee Skeppsholmenilla, jossa on myös Moderna museet. Museon on perustanut vuonna 1962 Ruotsin arkkitehtiliitto SAR. Vuonna 1978 museo siirtyi Ruotsin valtion hallintaan.


title: Joe Budden

text: Joseph "Joe" Budden (oik. Joseph Anthony Budden II, s. 31. elokuuta 1980 Spanish Harlem, New York, Yhdysvallat) on yhdysvaltalainen rap-artisti. Hän oli mukana Slaughterhouse-nimisessä rap-yhtyeessä.


title: Guitar Hero III: Legends of Rock

text:
Guitar Hero III: Legends of Rock on Activisionin julkaisema "Guitar Hero" -pelisarjaan kuuluva
musiikkipeli. Peli julkaistiin vuonna 2007 Microsoft Windowsille, PlayStation 3:lle, PlayStation 2:lle, Xbox 360:lle, Mac OS:lle ja Wiille. "Legends of Rock" oli ensimmäinen myös tietokoneella pelattava "Guitar Hero" -peli.


title: Guitar Hero III: Legends of Rock

text: Aikaisempien osien tapaan ideana on soittaa musiikkikappaleita peliä varta vasten suunnitellulla kitaraohjaimella, joka tulee pelin mukana. Ruudulle ilmestyy erivärisiä ”nappeja”, joihin yritetään osua kitaraohjaimella. Lisäksi pelissä on mukana kauan odotettu verkkomoninpeli, sekä ladattavaa lisäsisältöä.


title: Guitar Hero III: Legends of Rock

text: "Guitar Hero III: Legends of Rockissa" on neljä vaikeusastetta: Easy, Medium, Hard ja Expert. Helpoimmalla vaikeusasteella (Easy) pelaajan ei tarvitse soittaa kuin kolmea näppäintä ja niitäkin hitaasti. Easy sopii parhaiten niille, jotka ovat vasta aloittaneet Guitar Heron pelaamisen. Keskitasolla (Medium) nappien määrä ja nopeus kasvaa ja pelattavien näppäinten määrä kasvaa neljään. Medium sopii niille, jotka ovat jo melko hyvin saaneet käsityksen pelistä. Vaikea taso (Hard) on paljon haasteellisempi kuin Medium. Hardissa pelattavia näppäimiä ovat kaikki viisi ja nappien määrä kasvaa entisestään. Pelin vaikein taso (Expert) on helppo taso vain näppäräsormisimmille ja rytmitajuisimmille pelaajille. Myös Expertillä pelissä on mukana kaikki napit, mutta Hardista nuotit myös etenevät nopeammin.


title: Guitar Hero III: Legends of Rock

text: Pelissä on myös Rock-mittari, joka kertoo, kuinka hyvin pelaaja rokkaa. Jos pelaaja soittaa hyvin koko ajan, Rock-mittari pysyy vihreänä, mutta jos pelaaja alkaa tehdä virheitä, mittari alkaa laskea ja sen väri vaihtuu hitaasti (tai nopeasti) keltaiseen ja siitä punaiseen. Juuri ennen kuin mittari on aivan pohjalukemissa, se alkaa vilkkua ilmoittaen vaarasta. Jos mittari tippuu alas asti, on kappale hävitty ja sen voi aloittaa alusta jos haluaa. Jotta kaikki kappaleet eivät olisi mahdottomia, on peliin kehitetty ”Star power” – voimaa, jota pelaaja kerää tietyistä tähden muotoisista nappuloista. Pelaajan on osuttava kaikkiin peräkkäin oleviin tähdenmuotoisiin nappuloihin saadakseen Star poweria. Star power- moodi käynnistetään nostamalla ohjain pystyyn (voi tehdä myös painamalla selectiä). Star power lisää pistekertoimen kaksinkertaiseen sen hetkisestä kertoimesta. Esimerkiksi jos pistekerroin oli jo alun perin 4x, niin Star power lisää sen 8x:ään. Star power auttaa myös jos on pulassa esimerkiksi vaikeassa kitarasoolossa.


title: Guitar Hero III: Legends of Rock

text: "Guitar Hero III: Legends of Rockia" voi pelata yksin tai kahdestaan. Yksin pelatessa voi pelata uramoodia, jossa pelaaja liittyy bändiin ja nousee sen kanssa maailman parhaaksi bändiksi. Uramoodin aikana pelaaja saa rahaa aina jokaisen kappaleen suorituksen mukaan. Jos pelaaja on jo soittanut saman kappaleen yhtä hyvin tai paremmin, hän ei saa siitä kuitenkaan rahaa. Palkintorahan määrä riippuu vaikeusasteesta; mitä haastavempi vaikeusaste on, sitä paremmin saa rahaa. Toinen vaihtoehto yksin pelatessa on ns. ”Quickplay”, jossa pelaaja voi soittaa minkä tahansa kappaleen, jonka on avannut. Quickplayssa ei kuitenkaan saa rahaa.


title: Guitar Hero III: Legends of Rock

text: Kaksin pelatessa pelaajilla on valittavissa neljä pelimuotoa: Edellisistä peleistä tutut Co-op, Face-off ja Pro Face-off sekä uutena Battle Mode (taistelumoodi). Co-opissa pelaajat tekevät yhteistyötä yrittäen päästä kappaletta läpi. Toinen pelaajista soittaa kitaraa ja toinen bassoa tai rytmikitaraa kappaleesta riippuen. Pelaajat voivat laukaista Star Powerin vain, jos molemmat pelaajat nostavat kitaransa pystyyn samanaikaisesti. Face-offissa kappaleen soitto-osuudet on jaettu tasan pelaajien kesken. Kummatkin pelaajat soittavat kappaleen osuuksia vuorollaan koko kappaleen ajan. Lopussa parhaat pisteet saanut voittaa. Pro Face-off eroaa Face-offista siten, että Pro Face-offissa molemmilla pelaajilla on samat nuotit koko kappaleen loppuun saakka. Uudessa Battle Mode -pelimuodossa kaksi pelaajaa yrittävät päästä kappaleen läpi, samalla yrittäen saada vastustaja häviämään käyttämällä Battle Power -hyökkäyksiä. Nämä hyökkäykset saadaan käyttöön keräämällä Battle Poweria samalla tavalla kuin Star Poweria. Hyökkäyksiä ovat seuraavat: Difficulty Up, jolloin vihollinen soittaa kappaletta pienen ajan korkeammalla vaikeustasolla (sitä ei kuitenkaan ole experttitasolla), Lefty ja Righty Flip, jolloin vihollisen nuotit vaihtuvat käänteiseen järjestykseen, Amp Overload, jolloin vastustajan vahvistin ylikuormittuu ja nuottien kaula alkaa väristä, mikä tekee soittamisesta vaikeampaa, Broken String, jolloin vastustajalta katkeaa yksi kieli, ja kyseisen väristä kieltä (tai nappia) pitää naputtaa niin kauan että kieli ”korjaantuu”, Whammy Bar, jolloin vastustaja pakotetaan liikuttamaan Whammy-palkkia niin kauan, että tämä voi taas soittaa, Double Notes, jolloin kaikki vastustajan nuotit ovat hetken aikaa kaksinkertaisia, ja Powerup Steal, jolla voi varastaa itselleen vastustajalta yhden Powerupin, jos hänellä niitä silloin on. Jos kumpikaan pelaaja ei ole kappaleen loppuun mennessä vielä hävinnyt, kappale käynnistyy alusta ja alkaa ”Sudden Death”. Se pelaaja kumpi saa ensimmäisenä kerättyä Battle Poweria, voi käynnistää ”Death Drainin”, jolloin vastustajan Rock-mittari alkaa vähitellen laskea.